Bharat yayawar will be remembered for his work on phanishwar nath renu dlpg - भोजपुरी में पढें- रेणु प अपना साहित्य खातिर हमेशा याद रहब डॉ. भरत यायावर – News18 हिंदी\nDr. bharat yayawar\nआपन नाम के अनुकूल काम करे वाला भारत यायावर महान कथाकार फणीश्वरनाथ रेणु और आचार्य महावीर प्रसाद द्विवेदी के साहित्य पर सालों-साल काम कइले रहीं. अगर ऊंहा के शोध सामने ना आईल रहित त रेणु जी के कतने चीज लोगों के सामने ना आवे सकित. सांच कहल जाओ तो फणीश्वरनाथ रेणु के दुर्लभ कृति के दुनिया के सामने लावे में डॉ. यायावर के बड़ भूमिका रहल बा.\nरांची. हिन्दी के प्रसिद्ध कवि, साहित्यकार आ आलोचक डॉक्टर भारत यायावर के दाह संस्कार आज फजीरे हजारीबाग के खिरगांव के मुक्तिधाम में हो गईल. येह मौका पर साहित्यकार, कवि सहित ढेर लोग आईल रहन. एक दिन पहिले शुख के दुपहरिया में लगभग दू बजे ऊंहा के ओहिजा चल गईनी, जहां से लौटल संभव नइखे. कुछ दिन से उनकर तबीयत खराब चलत रहे. उमीर 67 बरिस रहे. ऊंहा के विनोबा भावे विश्वविद्यालय (हजारीबाग) के हिंदी विभाग में प्रोफेसर रहीं. हाले में रिटायर भईल रहीं. भारत जी अलगे अंदाज के रचनाकार रहीं. ऊंहा के लगातार साहितिक यात्रा करत रहीं. देशभके लाइब्रेरी खाक छान के रख देले रहीं. काम करे के जुनून रहे. ईहे कारण रहे कि हजारीबाग जईसन छोट शहर के देशभर में पहचान ऊंहा के दियवले रहीं.\nTags: Bhojpuri, Bhojpuri article, Bhojpuri Articles, Bhojpuri News, Bhojpuri special


उमेश चतुर्वेदी Latest Hindi News उमेश चतुर्वेदी, Taja Samachar - News18 इंडिया\n29 जुलाई 2020 के दिने केंद्रीय मंत्रिमंडल नवका शिक्षा नीति के मंजूरी देले रहले. आज एकर एक साल पूरा हो गइल. नवका शिक्षा नीति में सबसे बड़ काम ई भइल बा कि ऊ अंग्रेजियत पर जोर देबे के बजाय भारतीय भाषावन के अहमियत से मंजूर कइले बिया....\nउमेश चतुर्वेदीJuly 29, 2021,11:13 am IST भोजपुरी न्यूज़\nझूला, जवना के हमनीं के भोजपुरिहा सभ झुलुहा भी कहेनीं जा, ओकर माजा तबे बा, जब पेंग बढ़ाके आसमान के चूमि लिहल जाऊ..आसमान के ई चूमल तब बहुते बढ़िया लागेला. एकरा के लेके कए गो गीत भी बा. पढ़ीं रउआ सभे......\nउमेश चतुर्वेदीJuly 28, 2021,12:27 pm IST भोजपुरी न्यूज़\nबारिश त भइल, लेकिन मौसम विभाग आ किसान लोग अबहियों एह बरखा से खुश नइखन. काहें कि धनखेती लायक अबहियो पूरा पानी नइखे बरसल. हालांकि उमेदि लागि गइल बा. घाघ के जमाना ले कम से कम एह बेरि बरखा ठीके भइल बा....\nउमेश चतुर्वेदीJuly 21, 2021,4:30 pm IST भोजपुरी न्यूज़\nBhojpuri:तालिबान से हमदरदी रखे में कई लोग रहे आगे, जेकरा परेशान बा अफगानिस्तान\nबरसन से अफगानिस्तान में जमल तालिबान एक बेरि फेरू ताकतवर होइ के उठि रहल बा. ओकरा ताकति के एही बात से अंदाजा लगावल जा सकेला, कि जइसहीं विदेसी सेना वापस लवटे लागे लगली, तालिबान लगातार सीमा वाला इलाकन में कब्जा करत जा रहल बा....\nउमेश चतुर्वेदीJuly 15, 2021,1:13 pm IST दुनिया, भोजपुरी न्यूज़\nBhojpuri: पारंपरिक लतरि के ओरि लवटल समय के जरूरत, पढ़ीं आखिर काहें...\nजइसे-जइसे उदारीकरण बरियार होत चलि गइल, सहर के छोड़िं, गांवों एह परपंरा के भूलात चलि गइल. सबकुछ बाजारे से खरीदे के अइसन चलन सुरू भइल कि लोग अब एह काम के पिछड़ापन मानत चलि गइले. ओइसे सही माने में देखीं त ई गांवन के स्वालंबन के परंपरा रहे....\nउमेश चतुर्वेदीJuly 13, 2021,1:43 pm IST भोजपुरी न्यूज़\nBhojpuri: आषाढ़ के बादल बुझावेला धरती के प्यास, तब शुरू हो जाला धान रोपाई\nआषाढ़ के आसमान बादरि से भरे लागल बा, अइसना में प्यारी के जीव के ललचहिं के चाहिं..जइसे आषाढ़ के बादरि महीनन से तपत धरती के पियासि बुझावे ला, ओह मौसम में ही धान के रोपाई शुरू हो जाला....\nउमेश चतुर्वेदीJuly 8, 2021,6:25 pm IST भोजपुरी न्यूज़\nBhojpuri: मोरा मन लागे नइहरवा हो ना, जानीं पहिलका बूनी कइसे बनेला दरद के प्रती\nBhojpuri: तपत धरती के गर्भ में जब पहिलका बूनी के बूंद घुसेले, ऊ धरतीए के तृप्त ना करेले, करेजा में जइसे स्मृति के बाढ़ि लिया देले. हर भाषा में पहिलकी बूनी एके संगे दरद आ उछाह के प्रतीक बनि जाले. ...\nउमेश चतुर्वेदीJune 30, 2021,4:12 pm IST भोजपुरी न्यूज़\nBhojpuri: आदरा में लीहिं पूरी-जाउर के सवाद, साथे लगाईं आम के भोग\nभोजपुरिया मनई के पाता बा कि पूरी आ पुड़ी में का अंतर होला. जवना में पूरन भराई, ऊ पूरी आ जवन खलिहर रोटी नियर बेलि के घीव-तेल में छानाई, ऊ पुड़ी. जाउरि के भोजपुरिया लोग भी भुलात जाता..जाउरि एक तरह से खीरिए होला, बस ओह में दूध ना परेला. बिना दूध के खीर, दक्षिण भारत के मंदिरन में जवन मीठका भात मिलेला, लोग ओह से ढेरे परिचित बा....\nउमेश चतुर्वेदीJune 25, 2021,5:23 pm IST भोजपुरी न्यूज़\nभोजपुरिया सुभाव मोताबिक सतुआ सांथे के जगह पर सतुआ संगे शब्द रहीत त आउर आच्छा लागित.खैर. एह विषय में सोध होखे के चाहीं कि आखिर का वजहि बा कि जवना सातू के गुणगान आयुरवेद कइले बा, महान वैद चरक ऋषि ओकरा के गुणन के खान बतवले बाड़े, ओह के आखिर काहें लोकगीत में गरीबी के प्रतीक मानल गइल बा....\nउमेश चतुर्वेदीJune 18, 2021,12:16 pm IST उत्तर प्रदेश, बिहार, भोजपुरी न्यूज़\nआम चाहें कांच होखे भा पाकल, हर अवस्था में अपना ओरि लोगन के लुभा लेला. अगर अइसन ना रहित त राहि चलत-चलत अमराई में टिकोढ़ा लटकल देखि अचानके ओह पर ढेला भा झटहां ना फेंका जाइ. सायदे कवनो गांव होई, जहवां बगइचन के बाढ़ि के दिनन में भी पुलुई पर एगो पाकल आम देखि के चढ़े वाला वीर बालक ना होइहें....\nउमेश चतुर्वेदीJune 15, 2021,2:54 pm IST उत्तर प्रदेश, बिहार, भोजपुरी न्यूज़\nकोरोना के जइसहीं दोसरकी लहरि सुरू भइल आ हंफनी के बेमारी बढ़ल सुरू भइल, ओइसहीं जादातर लोग बियाह के दिन टारि दिहले. सालन से लोगन के साध रहेला बियाह के धूम-धाम से करे के..एही से तिलक-बियाह दूनों के दिन टालि देले बाड़े. अइसे में धमकउआ पूड़ी भी भेंटात नइखे....\nउमेश चतुर्वेदीJune 11, 2021,4:58 pm IST उत्तर प्रदेश, बिहार, झारखंड, भोजपुरी न्यूज़\nपूर्वी उत्तर प्रदेश के पूर्वांचलो कहल जाला. देस के सात गो प्रधानमंत्री देबे वाला ई इलाका आजुओ पिछड़ापन के दर्द झेले के मजबूर बा. एह इलाका में विकास में जमीनी काम करे वालन में तीनिए गो नाम आगे बा- बनारसी पंडित कमलापति त्रिपाठी, मऊ के कल्पनाथ राय आ गोरखपुर के वीर बहादुर सिंह. अइसही मनोज तिवारी, नेहा राठौर अउर गायत्री यादव में भी एगो समानता बा....\nउमेश चतुर्वेदीJune 8, 2021,3:10 pm IST उत्तर प्रदेश, बिहार, झारखंड, भोजपुरी न्यूज़\nआयुर्वेद याने खरबिरउआ आ एलोपैथ माने अंगरेजी के बीच विवाद काहें भइल, एह बारे में सभे जानि गइल बा. मीडिया के बहुमुखी उभार के दौर में सायदे केहू बा, जे एह बारे में नइखे जानत. त ओह बात के दोहरवला के इहवां कवनो माने नइखे....\nउमेश चतुर्वेदीJune 3, 2021,1:41 pm IST उत्तर प्रदेश, बिहार, झारखंड, भोजपुरी न्यूज़\nसाफ बा कि अगर हिंदी के अखबार निकली त ओकर पढ़निहार लोगन में भोजपुरिया समाज के भी लोग रहित. एह हिसाब से ओह में भोजपुरी के भी सबदन के रहल जरूरी रहे. बाकिर सुकुल जी ओह के बिसरा देले रहले. लेकिन अब हिन्दी पत्रकारिता में भोजपुरी भी दस्तक दे देले बा......\nउमेश चतुर्वेदीMay 31, 2021,3:53 pm IST भोजपुरी न्यूज़\nउत्तर भारत के गांवन के सबसे बड़ दिक्कत ई बा कि उहवां डॉक्टरे नइखन. लोग चांद दवाखाना, बिजली दवाखाना नाम से चले वाला कम पढ़ल लिखल बंगाली डाक्टरन भा दवाई के दोकानि से काम चलावे ले. दवाई के दोकानिए वाला कहीं त एक तरहि से प्राथमिक डाक्टर बा गंउअनि में. बाकिर हंफनी के बेमारी के ओकरो पता नइखे, बिजुली भा चांदों डाक्टर के समझ में ना आइल कि एकर का दवाई बा....\nउमेश चतुर्वेदीMay 24, 2021,2:14 pm IST उत्तर प्रदेश, बिहार, झारखंड, भोजपुरी न्यूज़


न्यूज़ 24: यात्रीगण कृपया ध्यान दें! भारतीय रेल में अब आपको मिलेगा मुफ्त भोजन...!\nयात्रीगण कृपया ध्यान दें! भारतीय रेल में अब आपको मिलेगा मुफ्त भोजन...!


4 मई के रिलीज होखी ‘‘सौगंध गंगा मईया के’’ – Anjoria\nआयुष्मान मेडिएन्ट प्रा॰ लि॰ के बैनर में प्रसिद्ध निर्माता दिलीप जयसवाल के पेशकश ‘‘सौगंध गंगा मईया के’’ बिहार के सिनेमाघरन में4मई से प्रदर्शित होखे वाली बा. अमिताभ चन्द्रा निर्मित एह फिल्म के निर्देशन भोजपुरी के सुपरहिट निर्देशक राजकुमार पाण्डेय कइले बाड़न. सुपर स्टार पवन सिंह, एक्शन किंग मनोज पाण्डेय आ नया सितारा प्रदीप पाण्डेय चिन्टु गंगा मइया के सौगंध पुरावत नजर अइहें.\nतीन भाईयन क कहानी वाली एह फिल्म में शानदार एक्शन संगे मधुर गीत संगीत के जबरदस्त समावेश देखे के मिली. पूरा शुटिंग वाराणसी के मनोरम लोकेशनन पर कइल गइल बा.\nफिल्म में नयकी अदाकारा काव्या, स्मृति सिन्हा, अक्षरा सिंह, प्रतिभा पाण्डेय, अवधेश मिश्रा, संजय पाण्डेय, बृजेश त्रिपाठी, एयाज खान, के.के. गोस्वामी, गोपाल राय, किरण यादव, वंदनी मिश्रा, अनुप अरोड़ा, सीमा सिंह, निसार खान, चाँदनी आ पटना के राकेश यादव के प्रमुख भुमिका बा. गीतकार विनय बिहारी, राजकुमार पाण्डेय, प्यारे लाल यादव, पप्पु ओझा, श्याम देहाती अउर आर.आर. पंकज हउवें जबकि संगीत मधुकर आनंद के बा.\nफिल्म के सफलता ला उद्योग के ढेरे उम्मीद लागल बा. गाना त अबहिए से दर्शकन का जुबान पर चढ़ चुकल बा.


SINGH SADAN....A HUT UNDER THE SKY !: लखीमपुर खीरी....खंडित यादें !\nसुनहरी यादों का मुझे इंतजार रहता है....और हर इंतजार का फल पहले वाले से ज्यादा मीठा लगता है मुझे आपका ''साइंटिस्ट'' वाला किस्सा बेहद पसंद आया...आपको याद हो में तो छोटा था....उन दिनों ओलंपिक शुरू हो गए थे,,,हम सब लोग सुबह चार बजे उठ कर लाइव देखा करते थे....पापा ओयेल थाने में इंचार्ज थे....पंकज भैया के साथ वहाँ जाना...सब कुछ ताज़ा कर दिया....\nye part bhi hit hai\nvo saikil mujhe aj bhi yad hai\napke sath usi nili saikil par baith kar mene mainpuri ghuma hai\ndil ko chu liya apne\npawan bhayia apki jindgi ki kuch kate meti yaadin ke bare me jankar bahut aacha laga. ur biograhpy is very intersting.


बतकुच्चन – १०८ – Anjoria\nMay 2, 2013 बतकुच्चन\nपान सड़ल काहे, घोड़ा अड़ल काहे, रोटी जरल काहे, लईका बिगड़ल काहे ? एह चारो सवाल के एके जवाब कि, फेरल ना गइल. पान के पत्ता के बारबार पलटत रहे के पड़ेला, ना पलटब त सड़े लागी. घोड़ा के बीच बीच में दउड़ावत रहे के पड़ेला, आदत छूट जाई त बीचे में अड़े लागी, रोटी के बीच बीच में तावा पर पलटत रहे के पड़ेला, ना त जर जाई आ लईका के हमेशा रगड़त रहे के पड़ेला ना त ऊ बिगड़ जाई.\nई त रहल पुरान कहावत जवन अचानक तब याद आ गइल जब यूपी के मुख्यमंत्री अखिलेश तमिलनाडु के मुख्यमंत्री से भेंट करे गइलन.उनकर मकसद रहल कि जयललिता से तिसरका मोर्चा बनावे का बारे में राय मशविरा कइल जाव. अब एहिजा सोचे के बात बा कि अखिलेश तीसरा मोर्चा के फेर में गइल रहलन कि फिराक में? फेर में आदमी तब पड़ेला जव कवनो बात ओकरा मन माफिक ना हो के उलटा हो जाव आ आदमी के फेर में, परेशानी में, डाल देव. फिराक में तब रहेला आदमी जब ऊ कुछ करे के, पावे का चाह में होखे. त अखिलेश फेर में नइखन पड़ल अबहीं, अबहीं ऊ फिराक में बाड़न कि कवना तरह एगो तिसरका मोर्चा बना लिहल जाव. हालांकि फेर त कुछ ना कुछ के बा जरूर. ना त तिसरका के फिराक में रहला के का जरूरत रहुवे. अब एहिजा सोचे के बात ई बा कि आखिर जब उनकर राजनीतिक गोल पहिलका मोर्चा का संगे जुड़ल बा त तिसरका के फिराक में काहे बाड़े. बाकिर राजनीति फेर आ फिराक के खेल हो गइल बा.\nसरकार जब फेर में पड़ेले त ऊ एह फिराक में आ जाले कि कइसे कवनो विरोधी नेता के फेरा में डाल के आपन काम बना लिहल जाव. आ विपक्ष त हमेंशा एह फिराक में रहबे करेला कि सरकार भा मंत्री कवनो गलती करसु आ ऊहे लोग फेरा डाल देव. हिंदू शादी में फेरा के बहुते महत्व होला आ कनिया दुलहा एगो ना सात गो फेरा लगावेला अगिनदेव के साखी राखत. साखी माने कि गवाही. बाकिर साखी जइसन एगो शब्द अउर होला जवना के साख कहल जाला. जवना आदमी के साख खतम हो जाव ओकरा साखी के कवनो मतलब ना रह जाव. हालांकि गवाही साखी खातिर ओकरो के बोलावे के कायदा रहल बा जेकरा पर कवनो अछरंग लगावल गइल होखे. बाकिर कुछ संस्था अइसनो हो गइल बाड़ी स जवन दोषी के बिना ओकरा के जवाब के मौका दिहले दोषी ठहरा देले आ जेकरा सफाई देबे के चाहीं ओकरा के साफ बचा ले जाले ई कहि के कि फलनवा के साखी के कवनो जरूरत नइखे. फेरू अब बाकी लोग जवन चाहे कहे बाकिर सेवक अपना मालिक के फेर में ना पड़े देव. मालिक मलिकाइनो के जिम्मेदारी होला कि अपना सेवक बराहिल मैनेजर के कबो कवनो फेर में ना पड़े देव आ जब ओकरा पर आफत आवत लागो त ओकरा सोझा ढाल बनि के खड़ा हो जाव. अब एह फेर में जनता के कतना फेरा घूमे के पड़ी एहसे का मतलब.\nहमहूं देखीं ना फेर का फेरा में कहाँ से कहाँ चलि अइनी. अब चलत बानी अगिला हफ्ता खातिर मुद्दा खोजे का फिराक में.


शिक्षक पात्रता परीक्षा आजु आ काल्हु दू दिन दू पाली में करावल जाई. एह खातिर एक हजार तीन सौ अस्सी परीक्षा केन्द्र बनावल गइल बा जहवाँ से उनतीस लाख से बेसी परीक्षार्थी परीक्षा में शामिल होखीहें. आजु परीक्षा का पहिला दिने कई जगहा से उत्पात के खबर आइल बा.\nराज्य में जाति का आधार पर जनगणना पन्द्रह जनवरी से शुरू होखी. अबहीं जहानाबाद जिला के एगो प्रखण्ड में पायलट प्रोजेक्ट का तरह जनगणना करावल जा रहल बा. एहसे पहिले जाति आधारित जनगणना साल उनइस सौ इकतीस में करावल गइल रहुवे.\nसिक्ख धर्म के दसवाँ गुरू गुरू गोविन्द सिंह के प्रकाशोत्सव का मौका पर तेईस दिसम्बर से छह जनवरी ले तेरह जोड़ी एक्सप्रेस आ मेल ट्रेन के ठहराव पटना साहिब स्टेशन पर करावल जाई जेहसे श्रद्धालुअन के सुविधा रहो.\nराज्य भर में कड़ाका के पाला पड़त बा जवना से पूरा जनजीवन अस्तव्यस्त हो गइल बा.\nपटना के मशहूर हृदय रोग विशेषज्ञ डा॰ एके ठाकुर के निधन सोमार का दिने हो गइल.\nपहिले विधायक रहल समाजवादी नेता रामवचन पासवान के सोमार का दिने सासाराम में सत्तर साल का उमिर में निधन हो गइल.\nपश्चिमी चंपारण के सरबत पसराइन गाँव में एगो एफसीआई कर्मी कमलेश तिवारी के हत्या कुछ अपराधी कर दिहले.\nसारण जिला के आमी गाँव से एगो अपराधी अभय के सोमार का दिने गिरफ्तार कर लिहल गइल. ओकरा पर डोरीगंज इलाका में एगो कोरियर वाहन से कारतूस लूटे के आरोप बा.\nऔरंगाबाद जिला के रिसिअप थाना इलाका में आजु फजीरे कोहरा का चलते एगो बस आ ट्रक में टक्कर होखला से चार गो परीक्षार्थियन के मौत हो गइल आ पन्द्रहियन लोग घवाहिल हो गइल.\nहाजीपुर का एगो होटल राष्ट्रीय स्तर के महिला मुक्केबाज खिलाड़ी तनुजा कान्याल के लाश सोमार का दिने बरामद भइल बा.


खबर एक नजर में (9 मई 2011) – टटका खबर\nबिहार पंचायत चुनाव के मतगणना आजु से\nआजु ९ मई के बिहार पंचायत चुनाव के मतगणना आठ दौर में करावल जाई. पहिला दौर में आजु शिवहर जिला के मतगणना करावल जा रहल बा. मतगणना करे वालन के निर्देश दिहल गइल बा कि अगर कवनो पद विशेष खातिर पड़ल मत ओही चुनाव केन्द्र पर दोसरा पद खातिर पड़ल मत से दस फीसदी से बेसी होखे त ओकर जाँच कइल जाव. जरुरत पड़ला पर दुबारा मतदान करावल जा सकेला. कहल गइल बा कि मतगणना हो गइला का बाद जीते वाला उम्मीदवार के आजुवे प्रमाणपत्र दे देबे के पड़ी ना त संबंधित कर्मी पर कार्रवाई कइल जाई.\nअयोध्या विवाद पर इलाहाबाद हाई कोर्ट के लखनऊ बेंच के फैसला का खिलाफ दायर सगरी याचिका पर सुप्रीम कोर्ट आजु सुनवाई करे जा रहल बा. सभका एके शिकायत बा कि जमीन के तीन बखरा काहे कइल गइल. सभका पूरे चाहीं. चाहे ऊ रामलला के सखा होखसु, निर्मोही अखाड़ा होखे, भा मस्जिद के पैरवीकार. मस्जिद के पैरवीकारन के कहना बा कि फैसला आस्था पर दिहल गइल बा जबकि ओकरा तथ्य पर होखल चाहत रहे.\nयूपी में भाजपा के नया गणित\nकेन्द्र में सत्ता पावे के चाभी उत्तरप्रदेश में भुलाइल बा. ई मानत भाजपा यूपी में आपन जनाधार बढ़ावे खातिर नया गणित ले के सामने आ रहल बिया. राज्य के अपना नेता लोग में आपसी समुझ ना बन पवला का चलते नेता खातिर उमा भारती के नाम लिहल जा रहल बा. एह से भाजपा पिछड़ा वर्ग के अपना साथ जुड़े के उम्मीद करत बिया. पाँच गो राज्यन में भइल विधानसभा चुनाव के मतगणना १३ मई के होखे जा रहल बा आ ओकरा बाद एकर एलान कइल जाई. भाजपा के सोचावट बा कि सवर्ण समुदायन का साथ अगर गैर यादव पिछड़ा जमात के समर्थन मिल जाव त पार्टी के बीस फीसदी से बेसी मत मिल सकेला आ पार्टी केन्द्र में सरकार बनावे के उम्मीद कर सकेले.\nसांसदन के संपत्ति के ब्योरा सार्वजनिक ना कइल जा सके\nराज्यसभा के आचार समिति के कहना बा कि राज्यसभा सांसदन के संपत्ति के ब्योरा सार्वजनिक ना कइल जा सके. समिति के कहना बा कि जे ई जानकारी लिहल चाहत बा ऊ चाहे त राज्यसभा के सभापति से लिखित में अनुमति ले के ई जानकारी पा सकेला. शायद ओकरा उमेद बा कि ना नौ मन तेल होई ना राधा के नाचे के पड़ी. ना सभापति अनुमति दीहें ना जानकारी देबे के पड़ी.\nकाल्हु त क सगरी तइयारी पूरा कर लिहल जाव\nनिर्वाचन आयोग संबंधित अधिकारियन के निर्देश दिहले बा कि हर हाल में काल्हु मंगल तक मतगणना स्थल के पूरा इन्तजाम कर लिहल जाव जहवाँ शुक १३ मई के मतगणना होखे के बा. मतगणना परिसर का चारो तरफ तीन गो सुरक्षा चक्र बनावल जाव. पहिले डाक से आइल मत गिनल जइहे सँ आ अगर जीत के अंतर डाक से मिलल सगरी मतपत्र का गिनिती से कम बा त डाक से आइल मतपत्र के फेर से गिनल जाव.\nमंत्री जी के चेक चोरा के डेढ़ लाख रुपया निकालल गइल\nबिहार के भवन निर्माण मंत्री दामोदर राउत के चेक बुक से आखिर के पन्ना में से एगो पन्ना चोरा लिहल गइल आ ओह चेक पर एक लाख पैंतालिस हजार रुपिया निकाल लिहल गइल. निकलल रुपिया मुंबई के चेंबुर में किराना दुकान चलावे वाला रोशन कुमार सिंह का खाता में जमा करावल गइल बा. मंत्री के कहना बा कि ऊ ओह आदमी के जानबो ना करसु. उनका इहो मालूम नइखे कि कब आ के चेक चोरावल. चेक पर के दस्तखत जाली बतावल जा रहल बा.\nवकीलन के मिले वाला फीस दुगुना कर दिहलसि यूपी सरकार\nकाल्हु मायावती घोषणा कइली कि राज्य सरकार सरकारी वकीलन के दिहल जाये वाला रिटेनरशिप फीस आ बहस के फीस दुगुना कर दिहले बिया. संगही ऊ वकील लोग से बीपीएल कार्ड वालन के आ महामाया गरीबन के मुकदमा मुफ्त में लड़े के सुविधा निष्ठा से लागू करावस. वकीलन खातिर राज्य सरकार आपन खजाना खोल दिहले बिया. कहली कि ऊ बाकी सरकारन का तरह खाली बयानबाजी नइखी करत बलुक वास्तव में वकीलन खातिर सगरी सुविधा दिलवावत बाड़ी.\nपिपराइच के चुनाव हो गइल\nगोरखपुर के पिपराइच विधानसभा क्षेत्र में उपचुनाव के वोटिंग काल्हु शांति से हो गइल. एह चुनाव में सपा का ओर से राजमति निषाद, भाजपा का ओर से राधेश्याम सिंह आ पूर्व मंत्री जितेन्द्र जायसवाल चुनाव मैदान में बाकी उम्मीदवारन का साथ बाड़े. मतगणना १३ मई के करावल जाई. बसपा एहिजा से आपन उम्मीदवार नइखे दिहले जबकि ओकरे विधायक जमुना निषाद के निधन का बाद ई सीट खाली भइल रहे. जमुना निषाद के विधाव राजमति निषाद के सपा आपन टिकट दिहले बा.\nजमीन के मुआविजा खातिर चलत आन्दोलन गरमाइल\nयमुना एक्सप्रेसवे खातिर हो रहल जमीन अधिग्रहण में बाजार दर से मुआविजा माँग रहल किसानन के आन्दोलन में पुलिस का साथ भइल गोलीबारी में चार जने के मौत हो चुकल बा. पुलिस किसान नेता के गिरफ्तारी खातिर पचास हजार रुपिया के इनाम के घोषणा कइले बिया. ओने एह आन्दोलन के आग धीरे धीरे आगरा आ अलीगढ़ मण्डल के दोसरो गाँवन में पसरल जा रहल बा. सगरी विपक्षी दल एह आन्दोलन के समर्थन दे रहल बाड़े आ मुख्यमंत्री मायावती चुप्पी सधले बाड़ी.


खबर भोजपुरी में (1 जनवरी 2015) – टटका खबर\n(बुध, 31 दिसंबर के खबर)\nरउरा सभे के नया साल का मौका पर हार्दिक बधाई.\nआमिर खान अभिनीत फिल्म ‘पीके’ के खिलाफ हिन्दूवादी संगठनन के जोरदार विरोध का बावजूद यूपी के मुख्यमंत्री अखिलेश यादव एकरा के टैक्स फ्री करत कहले बाड़न कि अइसनका हर फिलिम के टैक्स फ्री कर देबे के चाहीं. ध्यान देबे जोग बात बा कि एह फिलिम में हिन्दू धर्म के मजाक उड़ावल गइल बा.\nलखनऊ के बाद अब यूपी के चार गो अउरी शहर के मेट्रो रेल खातिर चुनल गइल बा. एह शहरन में वाराणसी, कानपुर, आगरा आ मेरठ के चुनल गइल बा. वाराणसी मेट्रो से मुगलसराय आ बाबतपुर के जोड़ल जाई.\nजम्मू-कश्मीर विधानसभा चुनाव में 28 सीट जीतके सबले बड़का गोल बन के उभरल पीडीपी के नेता महबूबा मुफ्ती बुध का दिने राज्यपाल एनएन वोहरा से भेंट कइली. भेंट कइला का बाद पत्रकारन से बतियावत में पीएम मोदी आ बाजपेयी के तारीफ करत संकेत दिहली कि भाजपा संगे मिल के राज्य के विकास ला सरकार बनावल जा सकेला.\nसैफई के एगो कार्यक्रम में आइल भोजपुरी आ अवधी के मशहूर लोक गायिका मालिनी अवस्थी लोक संगीत खास क के भोजपुरी संगीत में आइल गिरावट पर चिंता जतावत कहली कि उ चाहत बाड़ी कि लोक संगीत में आइल मलिनता दूर क के ओकरा के साफ-सुथरा बनावल चाहत बाड़ी.\nरणजी ट्रॉफी खातिर होखत मैचन में दिल्ली आ हिमाचल प्रदेश आपन आपन मैच जीत के अपना अपना ग्रुप में माथ पर पहुँच गइल. हिमाचल प्रदेश असम के पारी आ 133 रन के बड़हन अंतर से हरवलसि आ दिल्ली गुजरात के पारी आ 109 रन के अंतर से हरवलसि.\nपाकिस्तान सरकार इस्लामाबाद उच्च न्यायालय से मुंबई हमला के मास्टरमाइंड जकीउर रहमान लखवी के मिलल जमानत के सुप्रीम कोर्ट में चुनौती देबे के फैसला कइले बिया. ओने लखवी का तरफ से ओकरा के एगो दोसरा मामला में हिरासत में राखे जाए का खिलाफ अदालत में याचिका दायर भइल बा.\nएगो अउर फिलिम ‘गोपाला-गोपाला’ का खिलाफ आवाज उठावत हिंदूवादी संगठन ओकरा के सेंसर बोर्ड से अनुमति ना देबे के माँग कइले बाड़न. उनकर कहना बा कि एहू फिलिम में हिन्दू धर्म का खिलाफ देखावल गइल बा.\nउप्र में गटर साफ करे का दौरान सफाई कर्मचारी के मौत भइला पर ओकरा परिवार के दस लाख रुपिया मुआवजा में दिहल जाई. यूपी सरकार एह बात के एलान कइले बिया.\nशेयर बाजार साल 2014 में 42 अरब डॉलर के विदेशी निवेश बिटोर के 30 फीसदी चढ़ल. कवनो एक साल में पहिला बेर अतना तेजी देखल गइल बा. बुध का दिने सेंसेक्स 96 अंक आ निफ्टी 34.45 अंक चढ़ के बन्द भइल.\nकश्मीर में सीमा पर पाकिस्तानी गोलीबारी से बीएसएफ के एगो जवान शहीद हो गइल. भारत का तरफ से मिलल मुंहतोड़ जवाब में पाकिस्तान रेंजर्स के दू गो जवान मार दिहल गइले.


Bhojpuria.com | इग्नू शुरु कइलस भोजपुरी के पाठ्यक्रम\nHome Samachar Vishesh इग्नू शुरु कइलस भोजपुरी के पाठ्यक्रम\nइग्नू शुरु कइलस भोजपुरी के पाठ्यक्रम\t25 September 2009\tSudhir Kumar\tनयी दिल्ली। इंदिरा गांधी राष्ट्रीय मुक्त विश्वविद्यालय काल्ह भोजपुरी के बढ़ावा देवे खातिर बुनियादी फाउंडेशन (आधार) पाठ्यक्रम की शरूआत कइलस।\nएह पाठ्यक्रम की शुरूआत करते समय लोकसभा अध्यक्ष मीरा कुमार कहली कि " भोजपुरी खाली एगो भाषा ना हवे, बल्कि ई अपने आप में एगो जीवन शैली आ संस्कृति बन चुकल बाटे। संस्कृत आ लैटिन भाषा के व्याकरण आ शब्दभंडार समृद्ध बाटे, आ ओही तरह से भोजपुरी के भी बहुत समृद्ध व्याकरण, समृद्ध शब्द भंडार आ साहित्य बा।" एह अवसर पर मीरा कुमार जी इहो कहली कि भोजपुरी अब खाली बिहार आ उत्तर प्रदेश के कुछ इलाकन के भाषा नइखे रह गइल। एकर प्रसार अब दुनिया के कई गो आउर हिस्सा में हो चुकल बा। एह अवसर पर ऊ भोजपुरी के मान्यता बहुत जल्दी मिले के उम्मेद भी जतवली, आ कहली कि सरकार एकरा खातिर लागल बिया।इस मौका पर विश्वविद्यालय के कुलपति प्रो. वी एन राजशेखरन पिल्लई कहले कि विश्वविद्यालय अगिला तीन महीना के भीतर भोजपुरी भाषा, साहित्य आ संस्कृति के पठन पाठन खातिर अलग केंद्र के शुरूआत करी। एकरा अलावा भोजपुरी में सर्टिफिकेट पाठ्यक्रम के भी शुरूआत जल्दिये कइल जाई।इग्नू में भोजपुरी के पाठयक्रम शुरु कराये के पीछे सबसे बड़ योगदान प्रो. शत्रुधन कुमार के बा, जिनिका अथक प्रयास से अभियो संविधान से मान्यता ना ले पावल एगो भाषा के ई सम्मान मिलल बा। दुनिया के सबसे बड विश्वविधालयन में से एक इग्नू में एह कोर्स के शुरुआत से भोजपुरिया समाज में खुशी के लहर दौड गइल बा।Related news items:\nउत्तर प्रदेश में5निजी विश्वविद्यालय खोले के मंजूरी\nबिहार में इग्नू के 400 नया शिक्षा केंद्र खुली\nइग्नू में भोजपुरी के पाठ्यक्रम लागु; दाखिला 17 ले\nComments (1)\ttippani\t1\nMonday, 12 October 2009 20:52\tindia Kumar\tder se lekin duroost aye , acchi pahal hai isko aage le jaye . Hamar sahyog apechhit hai


Bhojpuri – apna Purvanchal\n14 min read Amalesh Prasad\nसोचे के बात ई बा कि आखिर कौन कारण रहे कि 1982 के बाद भोजपुरी में सिनेमा बनल बंद हो गइल? लोग काहे भोजपुरी सिनेमा देखल छोड़ देलक? सब लोग हिन्‍दी सिनेमा के ही दीवाना काहे हो गइल? ई घटना तमिल, तेलगू, कन्‍नड़ आउर मलयालम सिनेमा के साथे काहे ना घटल? बाजारवाद के समय बा। पइसा हर चीज के पैमाना बन गइल बा। आछा फिलम के संख्‍या घटते आवता और अश्‍लील फिलम के संख्‍या बढ़त जाता। 2010 में 15 गो तअ 2011 में 44 गो ’’ए-एडल्‍ट’’ बनल। अब अंदाजा लगा लीं कि भोजपुरी सिनेमा के कवन राह पकड़ले बा। ई राह भोजपुरी सिनेमा के कहंवा ले जाई।\nBhojpuri, cinema, FeaturedNowLeaveaComment on भोजपुरी सिनेमा के चित-पट\nभोजपुरी सिनेमा : भटक गई दिशाएँ\n58 min read Sunil Yadav\nभोजपुरी सिनेमा के 50 वर्ष पूरे होने पर एक बार फिर उसकी पड़ताल शुरू हुई है कि #भोजपुरी #सिनेमा ने इन वर्षों में क्या वह मुकाम हासिल कर लिया है जिसकी उम्मीद पहली भोजपुरी फिल्म ‘गंगा मईया तोहे पीयरी चढ़इबो’ से की गई थी।\nBhojpuri, cinemaLeaveaComment on भोजपुरी सिनेमा : भटक गई दिशाएँ\nहमार भोजपुरी कहिया ले आठंवी अनुसूची में जगह पाई\n#भोजपूरी बोली न समझने वाले इस पोस्ट के कथ्य को यूँ समझें .. भोजपुरी को भाषा का दर्ज़ा देते हुए उसे संविधान की आंठ्वीं अनुसूची में शामिल करने की माँग बहुत वर्षों से लंबित है\nBhojpuri, PurvanchalLeaveaComment on हमार भोजपुरी कहिया ले आठंवी अनुसूची में जगह पाई


Human has to suffer because of Maya even lust does not leave the chase Bhojpuri: माया से ना छूटेला पीछा, तृष्णा अउर वासना ना होखे कबो शांत, लेकिन...– News18 Hindi\nहमनी का मुंह से “माया” शब्द का जाने कतना हाली बोलले होखब जा, बाकिर ओकर गहराई से अपरिचिते रहल बानी जा. लेकिन ई का होखेला माया, जेकरा चक्कर में बार-बार जन्म, मरण अउर नाना प्रकार के दुख भोगे के परेला? पढ़ीं...\nLast Updated : June 15, 2021, 14:42 IST\nसंत कबीर के जेतने पढ़ीं, पियास बढ़ते जाला. हमनी का मुंह से “माया” शब्द का जाने कतना हाली बोलले होखब जा, बाकिर ओकर गहराई से अपरिचिते रहल बानी जा. संत कबीर माया के अनंत प्रभाव के रेखांकित कइले बाड़े आ ओकरा के “महाठगिनि” कहले बाड़े. ईहो कहले बाड़े कि- “कौन ठगवा नगरिया लूटल हो.” आदि शंकराचार्य लिखले बाड़े कि- “पुनरपि जन्मम, पुनरपि मरणम, जननी जठरे, पुनरपि शयनम”- माया के प्रभाव में बार- बार जन्म, मरण आ नाना प्रकार के दुख भोगे के परेला. एने संत कबीर कहले बाड़े- “माया मुई न मन मुवा, मरि मरि गया सरीर”. त माया में एतना आकर्षण बा कि तृष्णा आ वासना कबो शांत ना होखे.\nमुए के घरी आइल बा, बाकिर वासना बा कि धधकता. हई मिल जाइत, त हऊ मिल जाइत- एकरे तृष्णा. अचानके प्राण पखेरू उड़ि जाई आ मए वासना धइले रहि जाई. बाकिर माया के प्रभाव देखीं कि ऊहे वासना सूक्ष्म लोक से फेर खींचि के रउरा के पृथ्वी पर ले आई आ कौनो माता के गर्भ में डाल दी. संत कबीर कतनो कहिहें- “पानी केरा बुदबुदा, अस मानुस की जात/एक दिना छिप जाएगा,ज्यों तारा परभात” बाकिर मन वासना के प्रति लुकलुकाइले रही. त का हमनी के मन वासना के एतना गुलाम हो गइल बा कि दुख- बिपति के बावजूद ओही में डूबल रहे के चाहता? त एकरे जबाब में एगो बड़ा सुंदर धार्मिक कथा बा- एक बेर भगवान श्रीकृष्ण आ नारद मुनि कहीं जात रहे लोग. नारद मुनि भगवान से पुछले कि अच्छा ई बताईं कि जब रउरा जानत रहनीं हं कि माया बड़ा दुस्तर बिया, बड़ा नचावे वाली बिया आ बुद्धिमान आदमी के मति मार देले त रउरा ओकरा के काहें बनवनीं आ बनवनीं त ओकरा से छुटकारा पावे के उपाई काहें ना बतवनीं? भगवान चुपे रहले. त नारद मुनि काहे के मानसु, ऊ भगवान कृष्ण से कहले कि त रउरो एह माया के सवाद चीखीं. खाली हमनिए पर प्रयोग करब आ रउरा ओकरा से अछूता रहब? ई त अन्याय बा. त भगवान कहले कि ठीक बा. सामने एगो सूअरी बिया जौन अपना बचवन के दूध पियावतिया. ओही के शरीर में हम प्रवेश करतानी. बाकिर जब तीन महीना बीति जाई त तूं हई मंत्र हमरा लगे आके पढ़िह, हम सूअरी के शरीर से निकलि के आ जाइब. आ जदि हम बाहर ना अइनीं त हई एगो बरछी ले ल, एही से सूअरी पर प्रहार कके ओकरा के मुआ दीह. हम तुरंते ओकरा शरीर में से बाहरा निकलि आइब. बाद में हम सूअरी के जिंदा क देब. नारद मुनि के ई प्रस्ताव अच्छा लागल. कहले कि ठीक बा भगवन, रउरा एह सूअरी के शरीर में ढुकि जाईं. भगवान सूअरी के शरीर में ढुकि गइले.\nतीन महीना बीति गइल. भगवान कृष्ण के अता- पता ना लागे. देखते- देखते छव महीना बीत गइल. तब नारद मुनि सूअरी का लगे गइले आ भगवान के दीहल मंत्र पढ़ले. बाकिर भगवान बाहरा आवे के नांवे ना लेसु. तब नारद मुनि बरछी उठा के प्रहार करे चलले. भगवान देखले कि अब खून- खराबा हो जाई. त चुपचाप भगवान सूअरी के शरीर से बाहरा निकलि के नारद मुनि के सामने खड़ा हो गइले. नारद मुनि कहले कि भगवान, रउरा त बाहरा आवे के नांवे ना लेत रहनीं हं. त भगवान कहले कि माता सूअरी के रूप में हमरा बचवन के दूध पियावत आ ओकनी के प्रति प्रेम में एतना विस्मृत हो गइल रहनीं हं कि बाहरा आवे के मने ना करत रहल ह. त नारद मुनि कहले कि देखनीं नूं, कि माया केतना ताकतवर अस्त्र बिया, केतना मोहक बिया? भगवान कहले कि हं. ई बात त सांच बा. बाकिर हम मनुष्य जाति के बरदान देतानी- जे केहू, माया के बंधन से मुक्ति खातिर एकनिष्ठ होके प्रार्थना करी, भक्ति करी ओकरा के हम माया से मुक्त क देब. नारद मुनि बड़ा खुस भइले. चल आज भगवान मनुष्य खातिर एगो बरदान दिहले. अब रउरा मन में ई आवत होई कि भगवान त सर्वव्यापी, अंतर्यामी, सर्वशक्तिमान हउवन, मायापति हउवन त ऊ कइसे माया का जाल में फंसि गइले? त ईहो भगवान के एगो लीला ह. जब हरि के अनंत कहल बा, त हमनी के का औकात कि उनुकरा लीला पर प्रश्न करब जा. ईहे लागता कि भगवान हमनी के आवश्यक शिक्षा देबे खातिर अइसन दृश्य उपस्थित कइले.\nबाकिर भगवान एतने पर ना रुकले. कहले कि ए नारद मुनि हम त माया के सवाद चीखि लिहनीं. तूहूं चीख. नारद मुनि कहले कि कइसे? त भगवान कहले कि हमरा पियासि लागल बा. जा पानी ले आव. नारद मुनि कमंडल लेके चारो ओर तकले. देखले कि एगो औरत कुआं पर पानी भरतिया. ओकरा लगे गइले आ पानी मंगले. भगवान के लीला देखीं कि नारद मुनि ओह औरत पर आ ऊ औरत नारद मुनि पर मोहित हो गइल. दूनो लोग औरत के घर में आके रहे लागल लोग. औरत भी अविवाहित आ अकेले रहत रहे. दिन बीतल- साल बीतल. नारद मुनि के लइका- फइका भइले सन. सुख से दिन बीतत रहे. तले बहुत भयंकर बाढ़ आइल आ नारद मुनि के कुटी के बहावत ले के चलि गइल. नारद मुनि के पत्नी कहीं बहि गइली, लइका कहीं बहि गइले सन आ नारद मुनि फेर अकेले के अकेले. तलहीं उनुका भगवान के आवाज सुनाइल- नारद मुनि, हमरा पियास लागल बा आ तूं कहां चलि गइल. नारद मुनि चेतना में अइले आ देखले कि ऊ त ईनार पर कमंडल में पानी लेके खड़ा बाड़े. तुरंते जाके ऊ भगवान कृष्ण के गोड़ पर गिरि गइले आ उनुकर चरण धूलि लेके कपार पर लगवले आ कहले कि भगवन राउर लीला अपरंपार बा. माया के जाल सचहूं महाकठिन बा. हमरा के आसिरबाद दीं कि हम कबहूं एकरा वश में ना आईं. भगवान कहले कि तूंही ना संसार में जे केहू हमार भक्ति करी, माया के प्रपंच से पार हो जाई. त एही से कबीर आजुओ प्रासंगिक बाड़न. (विनय बिहारी सिंह वरिष्ठ स्तंभकार हैं. यह उनके निजी विचार हैं.)


किराया आ भाड़ा (बतकुच्चन – 189) – Anjoria\nअप्रैल 12, 2015 किराया आ भाड़ा, बतकुच्चन\nकहे खातिर त तुलसिए बाबा कह गइल बानी कि ठठा के हँसल आ गाल फुलावल एके साथे ना कइल जा सके. बाकिर आजु के जमाना में एह तरह के नमूना आए दिन देखे के मिले लागल बा. संगही रहि के एक दोसरा से घात करे के चलन बढ़ल जात बा. नया तरीका, नया राजनीति बनावे आइल लोगो ओही राह पर बह निकलल बा जवना ला दोसरा के गरियावत रहुवे लोग. कश्मीर में आपन राजनीति चमकावे खातिर देशहित के तिलांजलि दिहल जात बा आ संगे चले वाला गोल के हालत उहे हो गइल बा कि ‘लाजे भवहि बोलसु ना, सवादे भसुर छोड़सु ना’. बाकिर हम अपना बतकूचनी परंपरा के जियावत गाल बजावल छोड़ गलथेथरई के राह पर बढ़त जाए के चाहत बानी.\nअबहीं कुछे दिन भइल जब देश के रेल बजट पेश भइल रहुवे. किराया ना बढ़ावल गइल बाकिर भाड़ा बढ़ गइल. आ हम सोचे लगनी कि किराया आ भाड़ा में कुछ फरक होला कि ना, फरक होखे के चाहीं कि ना. अधिका लोग मान जाई कि किराया आ भाड़ा एके बात होला. बाकिर हम कइसे मान लीं कि महसूल आ मजदूरी एके बात होला. अगर कुछ करे दिहला खातिर कुछ लिहल जाव त ऊ भइल किराया आ कुछ कइला खातिर लिहल जाव त ऊ भइल भाड़ा. भाड़ा लेबे वाला एकरा बदले में राउर कुछ काम कर देला, कुछ सामाना ढो देला, एहिजा से ओहिजा चहुँपा देला. बाकिर दोसरा के मकान में रहे ला दिहल जाए वाला धन भाड़ा ना कहा के किराया कहाए के चाहीं. काहें कि एहिजा घर वाला अपने कुछ नइखे करत, ऊ त बस रउरा के अपना मकान में रहे देत बा. होटल के रूम के किराया आ सामान ढोए के भाड़ा के फरक रेलवे में जा के तनी अझुराए लागेला. रेल अपना कोच में रउरा के ढो के एक जगहा से दोसरा जगहा चहुँपावेला एहसे एकरा के भाड़ा कहे के चाहीं, किराया ना. बाकिर रेलवे के विश्रामगृह में लागे वाला शुल्क भाड़ा ना होके किराया होखेला. बाकिर मकान भाड़ा भा घर भाड़ा पता ना कइसे अतना प्रचलन में आ गइल कि किराया आ भाड़ा के फरके मेटा दिहलसि. शुल्क में सबकुछ समाहित हो जाला. शुल्क किराया हो सकेला, भाड़ा हो सकेला, मास्टर के डाक्टर के फीस हो सकेला, सेवा के दाम हो सकेला वगैरह वगैरह. सरकारी कार्यालय में राउर काम कइला का बदले कर्मचारी भा अधिकारी लोग जवन शुल्क मांगेला ओकरा ला शब्द होला उत्कोच. आ जब उत्कोच का बारे में सुनब त लागी कि ई त शुरुवे से चलल आवत बा. उत्कोच के सहज भाव से समुझे के होखे त जान लीं कि केहू के कुछ काम करे खातिर कोंचे में जवन धन दिहल जाला तवने के उत्कोच कहल जाला. अब देखीं त एह उत्कोच का बदले समाज में चलत शब्द घूस में ऊ ध्वनि ना निकले जवन उत्कोच में निकलत बा. बाकिर समाज ओकरे के मान देबे ला जे चल निकलेला. आ कई बेर एह फेर में खोटो सिक्का चल निकलेला. अलग बात बा कि ढेर दूर ले ना जा पाए आ अपना मन के तोस देबे के पड़ेला अपने सिक्का खोटा निकल गइल त का कहल जाव.\nअब हमरा बतकुच्चन में खोट निकलो भा ना हम त चलनी अपना कान के खोट निकलवावे. इहो खोट खोटे नू ह !\nOne thought on “किराया आ भाड़ा (बतकुच्चन – 189)”\nअप्रैल 15, 2015 को 8:54 पूर्वाह्न पर\nनीमन बहुत नीमन बहुत


टटका खबर : 8 सितंबर 2014 – टटका खबर\nबलिया में सवा लाख रुपिया के जाली नोट का साथे सहतवार के बिनहा गाँव के रविन्द्र सिंह के गिरफ्तार क लिहल गइल बा.\nगाजीपुर का औड़ीहार कला में बसपा नेता के अविनाश राम के गरदन काट के हत्या क दिहल बा. घटना शनिचर के रात के ह जब उ गाँवे के एगो दुकान का बहरी सूतल रहलें.\nकेन्द्र सरकार अब यूपी के 13 जिला में मनरेगा ना चलाई काहे कि ई जिला पिछड़ा नइखे. एहमें कानपुर, वाराणसी, भदोही, मऊ वगैरह जिला शामिल बाड़ी सँ.\nकेन्द्र क बिजली आ कोयला मंत्री पीयुष गोयल के कहना बा कि राज्य में बिजली के खराब हाल ला एहिजा के सरकार जिम्मेदार बिया जेकरा लगे समयो नइखे एह बारे में केन्द्र से बात करे के. कहलन कि देश में पिछला तीन महीना में बिजली उत्पादन में एकइस फीसदी के बढ़ोतरी भइल बा.\n13 सितंबर के होखे वाला विधानसभा के तेरह गो सीट आ मैनपुरी लोकसभा सीट उपचुनाव खातिर प्रचार के काम तेज हो गइल बा. मैनपुरी सीट मुलायम सिंह यादव ला मान सम्मान के सीट ह आ एहिजा से उ अपना परिवारे के तेजप्रताप सिंह यादव के खड़ा कइले बाड़न. याद करीं कि पिछला चुनाव में सपा के सगरी उम्मीदवार हार गइल रहलें बस मुलायम परिवार के पाँच जने के छोड़ के.\nजैव विविधता के जानकारी करावे ला निकलल रेलगाड़ी सा‌इन्स एक्सप्रेस आजु गाजीपुर टीसन चहुँपी जहँवा जिलाधिकारी एकरा प्रदर्शन के उद्घाटन करीहें. एहिजा 11 सितबर ले गाड़ी खड़ा रही.\nबस्ती जिला के परसाजाफर गाँव का नियरा अतवार का भोर में एगो कार के पीछे से ट्रक धक्का मार दिहलसि जवना से कार पर सवार दू जने के मौत हो गइल आ एक जने के अस्पताल में भरती करावल गइल बा. ई लोग गोरखपुर से इलाहाबाद जात रहल.\nसारन जिला के रिविलगंज के विजय राय टोला के चौदह से सोलह बरीस के उमिर के तीन गो लड़िकी अनंत चतुर्दशी पूजा खातिर घाघरा में नहाए का दौरान डूब गइली सँ. तीनो के मौत हो गइल.\nगया में सोमार से शुरू होखे वाला पितरपख मेला ला तइयारी तेजी से होखत बा. मेला के उद्घाटन मुख्यमंत्री जीतन राम माँझी करीहेें जे पिछला दिने अपना अनेके बयानन से चरचा में बाड़ें.\nसिवान जिला के मैरवा बाजार में अतवार का दिने दू गो पटीदार परिवार का बीच जमीन के झगड़ा ले के भइल मारपीट में तीन गो मेहरारू घवाहिल हो गइल बाडी सँ.\nजम्मू कश्मीर के हवाई दौरा क के हालात देखला का बाद प्रधानमंत्री नरेन्द्र मोदी एकरा के राष्ट्रीय आपदा बतावत एक हजार करोड़ रुपिया से अधिका के सहायता के एलान कइले. कहलन कि पीड़ित लोग के हर संभव राहत दिहल जाई. पाकिस्तान के कब्जा वाला गुलाम कश्मीर खातिर सहायता के पेशकश कइलन बाकिर पाकिस्तान सरकार तुरते एकरा के मना के कर दिहलसि.\nवैष्णो देवी यात्रा काल्हु चउथको दिने बन्द रहल आ तब ले शुरू ना होखी जब ले हालात सुधर नइखे जात.\nभारतीय जनता पार्टी अध्‍यक्ष अमित शाह पश्चिम बंगाल के अपना चुनावी दौरा में ममता बनर्जी सरकार पर आरोप लगावत कहलन कि एह सरकार का दौरान बंगलादेशी घुसपैठियन के गिनिती पॅचगुना हो गइल बा. सारधा चिटफंड के घोटाला के चरचा करत कहलन कि मामिला के जाँच होखत बा आ केहू के ना छोड़ला जाई. जान लीं कि एह मामिला के आँच खुद ममता बनर्जी का दुआरे ले पहुँच गइल बा.\nपिछला हप्ता के शेयर कारोबार में विदेशी निवेश नौ हजार करोड़ रुपिया भइल बा.\nविराट के बढ़िया बल्लेबाजी का बावजूद बीसबीसा मैच में भारत के तीन रन से हरा दिहलसि इंगलैंड.\nलगातार तिसरका यूएस ओपन टेनिस जीत लिहले बाड़ी सेरेना विलियम्स. काल्हु रात सेरेना डेनमार्क के कैरोलिन वोज्नियाज्की के फाइनल में हरा दिहली.\nTags: उपचुनाव, जम्मू कश्मीर, टेनिस, पितरपख, बिहार, बीसबीसा, यूपी, शेयर बाजार


जातिगत जनगड़ना अउरी भकुआइल सियासत (भोजपुरी) - Decoding Dream India\nMarch 3, 2021 July 17, 2015 by Gaurav Singh\nसबसे पाहिले कुछ लिखे से पाहिले माफ़ी चाहब कि पिछला महिना से कुछ ख़ास लिख ना पवनी, काहे कि पूरा समय सारणी अव्यवस्थित हो गईल रहे खैर कुछ कुछ लिखात रहे डायरी में, बस टाइप ना हो पावत रहे | अब आवल जाओ मुद्दा प जातिगत जनगड़ना बहूत पाहिले अंग्रेज के जमाना में होत रहे लेकिन आजादी के बाद से जाती से सम्बंधित जनगड़ना होत रहे लेकिन ओकर सुचना पब्लिक डोमेन में ना आवत रहे, खासकर 1931 के बाद त बंद ही हो गईल रहे |\nलेकिन मंडल कमीशन जब आइल 1980 में तब 54% OBC 30% अनुसूचित जाती जनजाति आ 16-18 प्रतिशत के आस पास उच्च जाती के मोटा मोती आकड़ा सामने आइल | लेकिन येह जातिगत जनगड़ना के सुचना समावेश भईल रहे सत्तारूढ़ गठबंधन के बड़े बड़े लोग नेता जी लोग जईसे लालू प्रसाद यादव, शरद यादव, मुलायम सिंह यादव अउरी मायावती जईसन नेता लोग के बेजोड़ मांग के बाद | ओह घरी विपक्ष में बईठल बीजेपी, अकाली दल, शिवशेना भी यह बात के पूरा समर्थन कईले रहे | लेकिन जब भाजपा के सरकार में उहे जनगड़ना के परिणाम के लुकवावल जाई तब प्रश्न उठल लाजमी बा जवना के एक समय विपक्ष में रहके सपोर्ट कईले रहे |\nकई विश्लेषक लोग के मानना बा कि बिहार के चुनाव नजदीक बा एह से एकरा के लुकवावल जा रहल बा | इकोनॉमिक टाइम के राजेश रामचंद्रन के एगो विश्लेषण के मुताबिक जब अफसर लोग देखलस कि उच्च जाती के लोग के संख्या काफी कम बा तब ओह लोग के आशंका भईल कि कही इ सवाल मत उठे लागे कि जनसख्या के हिसाब से राजनितिक भागीदारी काहे नईखे होत | मतलब उनकरा गणित के मुताबिक बीजेपी में जनगड़ना के अपेक्षाकृत राजनितिक भागीदारी का अनुपात विषम बा | एह डर से बिहार चुनाव के ध्यान में रखत ओह तरी फैसला लेवल गईल बा |\nएकरो में कई तरह के बात सामने उभर के आवेला जातिगत जनगड़ना के रिपोर्ट के सार्वजानिक करेके मांग के रूप में विपक्ष पुरजोर तरीका से घेर रहल बा | विपक्ष के नेता लोग केंद्र सरकार के पिछड़ा के दुश्मन तक बतावे लागल बा | एह में दू तरह के बात होला पहिला कि कवनो जनगड़ना के रिपोर्ट अतना जल्दी ना आवे ओकर पूरा विश्लेषण होला, फिर प्लान बनेला, ओकरा बाद उ सामने आवेला | दूसरा बात अगर जनगड़ना भईल बा तब सामने अईबे नु करी एह में घबराय के ना चाही, अगर कोई कहे कि ना बिहार चुनाव के पाहिले दिही ताकी आपन-आपन पार्टी खातिर राजनितिक समीकरण बनावल जाव उ उचित नईखे |\nएह में कवनो दू मत नईखे कि जातिवाद के जहर सामाजिक एकता के बरियार चुनौती दे रहल बा | अजीब विवंडना बा देश में सबसे ज्यादा एकर जे प्रबल पैरोकारी कर रहल बा उ लोग अपना के ‘लोहिया’ जी आपन गुरु मानेला जबकी लोहिया जी के कहल रहे कि जातिवादी के दिवार तुडजा, एह में सबसे बड सवाल इहो बा कि एह से जातिवादी बढ़ी कि घटी ? इ बात ठीक ओकरे लेखा बा जईसे बौध धर्म में भगवान बुध के बड़हन मूर्ति बनाके पूजल जाला जबकी उनकर सिधांत मूर्ति पूजा के विरोध करत रहे |\nजब अतने बेचैनी बा लोहिया जी के शिष्य के, पिछड़ा लोग के जाती आधारित सामाजिक अउरी आर्थिक स्तिथि जाने के, त पुराना डाटा २०११ वाला उठाके काम करे शुरू करीना, काहे कि अतना भरोसा रखी कि कवनो आमूल परिवर्तन नईखी भईल ओह लोग के स्टेटस के लेके | लेकिन एह तरह के भकुआइल राजनीती कईल शोभा नईखे देत | असल बात इ बात कि बिहार के चुनाव में जबले जातिगत समीकरण ना बनी तबले चुनाव में मजा कहाँ से आई उ समीकरण बनावे खातिर कच्चा माल त लगबे नु करी |\nबीजेपी के साथ सबसे बड समस्या इ बा कि जइसन राजनीती दिल्ली चुनाव के पाहिले कईलस उ अब बिहार चुनाव में कर रहल बिया | अमित शाह द्वारा बिना रिसर्च मोदी जी के पहिला OBC प्रधानमंत्री बताके वोट ध्रुवीकरण के कोशिश होखे जवन बाद में झूठ साबित होखे, कि ना उ त देवेगोड़ा जी रहले पहिला ओबीसी प्रधानमंत्री | ओकरा बाद अमित शाह जी के बयान के जबरजस्ती समर्थन करत उनकर प्रवक्ता संबित पात्रा जी ओह में चार चाँद लगा देले, जवना में दलील देले कि कागज पे उ लोग ओबीसी में आवेला साउथ में लेकिन बड जाती में आवेला देवेगोड़ा लोग, खैर हम डिबेट सुनत रही ओहिघरी यू-ट्यूब बंद कर देनी काहे कि संबित जी के उ समीकरण हमारा समझ के बाहर रहे |\nदूसरी गलती ये कि अगर अनुसूचित जाती अउरी जनजाति के जातिगत जनगड़ना सार्वजानिक कर देवल गईल त बाकी के काहे नइखे भईल ? इ सवाल विपक्ष भी पूछी अउरी मीडिया भी काहे कि हो सकेला कि ओहमे कवनो फायदा लउकत होखे जवना में आखिर खाली अनुसूचित जाती आ जनजाति के काहे ना भईल | निश्चित रूप से सामने आवे के चाही लेकिन जल्दीबाजी में ना, काहे कि जातिगत जनगड़ना जब सामने आवेला तब बहूत सारा निति जवन चलावल जाला विकास खातिर ओकर स्टेटस के अपडेट मिलेला उदहारण के रूप में 2011 के जनगड़ना लेवल जा सकेला जवना में बहूत सारा विकास में मॉडल ध्वस्त नजर आइल, जनगड़ना के विश्लेषण आईला के बाद |


नयी दिल्ली,4सितम्बर. काल्हु जारी एगो रिपोर्ट में राजनीतिक रणनीतिकार प्रशान्त किशोर के बनावल संस्था इण्डियन पॉलिटिकल एक्शन कमिटी के करावल ओपिनियन पोल के परिणाम बतावल गइल बा.\nसगरी देश में 55 दिन ले चलावल गइल एह अभियान में 57 लाख लोग आपन आपन राय बतावल जवना का आधार पर ई बात सामने आइल बा कि नरेन्द्र मोदी के अबहियों केहू टक्कर देबे वाला नइखे. राहुल बहुते पीछे छूट गइल बाड़न आ उनुका के चहेटत बाड़न केजरीवाल जे तनिए मनी पीछे छूटल बाड़न.\nसंस्था के कहना बा कि ऊ लोग का सामने नव सौ से अधिका विकल्प दिहले रहुवे जेहसे कि कवनो पक्षपात ना हो पावे. एह सूची में करीब हर ओह नेता के नाम शामिल रहुवे जवन पहिला सोच में केहू का दिमाग में आ सकेला. एह में ओहू लोग के नाम दीहल रहुवे जिनका बारे में सहज भाव से कहल जा सकेला कि – सब छँवड़ी झूमर पाड़े त लंगड़ी कहे हमहूं.\nदौलत के देवी आ सोशल मीडिया पर जिहादी दीदी का नाम से जानल जाए वाली दूनू देवियनो के नाम एह में शामिल रहुवे बाकिर ऊ लोग बहुते पीछे छूट गइल बा. अपना सगरी लन्तरानी का बावजूद राहुल के नाम बहुते पप्पुवन का दिमाग में मौजूद बा.\nविपक्ष के भासा में कहल जाव त देश के 52 फीसदी लोग मोदी का खिलाफ बा बाकिर अफसोस बा कि ई लोग अलग अलग नाम के माला जपत बा. अगर मोदी विरोधी एक हो जासु त बात बदल सकेला.\nबाकिर ओह लोग के तकलीफ देबे वाली बात इहो बा कि मोदी के नियरा फटके जोग कवनो नाम नइखे जे पाँच दस फीसदी के दूरी पर होखे. कहाँ राजा भोज आ कहाँ गंगू तेली वाला कहानी का तरह मोदी 48 फीसदी लोगन के पसन्द बाड़न त राहुल महज 11 फीसदी, केजरीवाल9फीसदी, आ बाकी फँउकबाज नाम एकरो से नीचे बा.\nएही सर्वे में देश के चार गो चुनिन्दा मुख्यमंत्रियन में केजरीवाल, ममता बनर्जी, नवीन पटनायक, आ नीतीश कुमार के नाम शामिल बा.


‘‘देवरा पे मनवा डोले’’ 10 मई से रिलीज – Anjoria\n‘‘देवरा पे मनवा डोले’’ 10 मई से रिलीज\nमई 11, 2012\nसंयोगिता फिल्म्स के बैनर में बनल सिनेमा भोजपुरी के सबसे सफल निर्माता आलोक कुमार के नयकी फिलिम ‘देवरा पे मनवा डोले’ १० मई से बिहार में रिलीज होखत बा. प्रेमांशु सिंह के निर्देशन में बनल एह समहर मनोरंजन वाली फिलिम में नयका सुपरस्टार खेसारी लाल यादव का संगे स्मृति सिन्हा, अंजना सिंह, रानी चतुर्वेदी, प्रकाश जैस, अनुप अरोड़ा आ बृजेश सिंह के प्रमुख भुमिका बा.\nनायक खेसारीलाल एह फिल्म में अपना भईया के साली स्मृति सिन्हा से दिल लगा लेत बाड़े. संगीत मधुकर आनंद के, गीत विनय बिहारी, फनीन्द्र राव, कृष्णा बेदर्दी आ प्यारे लाल यादव के बा. भोजपुरी के स्टार गायक अभिनेता पवन सिंह एह फिल्म में ‘‘रूपवा सलोना ए धनिया मन करे निहारत रहीं’’ गाना गवले बाड़न. फिल्म के बहुते गाना जइसे कि दिदिया रे दिदिया देवरे पे मनवा डोले, ए सजना बोलऽ अईब की ना अईब, उठवना क द दुध के अबहिए से लोग का जुबान पर चढ़ चुकल बा.\nप्रदर्शन खातिर तइयार बाड़े ‘रंगबाज राजा’\nहीरो प्रवेश का साथे शुभी शर्मा क हॉट अंदाज


पाखी बाजी मार ले गइली – Anjoria\nपाखी बाजी मार ले गइली\nभोजपुरी के चर्चित अभिनेत्री पाखी हेगड़े अपना शानदार अभिनय कौशल से एक बार फेरू बाकी अभिनेत्रियन से बाजी मार ले गइल बाड़ी. हालही में रिलीज मल्टीस्टारर भोजपुरी फिलिम ‘खून भरी माँग’ में पाखी के अदाकरी के बहुते सराहल जात बा. एह फिलिम के कई नायक आ नायिकन के भीड़ो में पाखी के काम अलगे चमकल बा.\nफिलिम में पाखी एगो अइसन मेहरारू बनल बाड़ी जे अपना मरद के मौत के बदला उनका हत्यारन से लेत बिया. फिलिम में पाखी के एक से बढ़के एक शानदार संवाद बोलत आ खतरनाक एक्शन स्टंटस करत देखल जात बा. स्वाभाविक रूप से पाखी के काम पर दर्शकन के भरपूर ताली बाजत बा.\nफिलिम के सफलता से पाखी बहुते खुश बाड़ी. जान जाईं जे एह साल पाखी के ‘देवरा भईल दीवाना’ आ ‘प्यार मोहब्बत जिंदाबाद’ फिलिमो के बड़हन सफलता मिलल बा.\nPrevious Post: लाडला के संगीतमय शुरूआत भइल\nNext Post: मोनालिसा के डबल धमाल


शहर - विकिपीडिया\nमुंबई शहर के मरीन ड्राइव दूर समुंद्र के ओर से देखले पर\nसैन फ्रांसिस्को शहर\nबोलीविया के राजधानी ला पास\nशहर बड़हन आकार के मानव आबादी वाला जगह होला। शहरन में कई प्रकार के सुविधा उपलब्ध रहेला, आवागामन-यातायात के साधन के साथ साथ बजार, सिनेमा हॉल, अस्पताल, कॉलेज, बैंक आदी सब कुछ के सुविधा उपलब्ध रहेला। इहे कारण बा कि गाँव के अपेक्षा शहर में बेसी लोग रहेला। बेसी लोगन के रहे खातिर ऊँच-ऊँच भवन, घुमे फिरे खातिर पार्क नियर चीज सभ रहेला।\nइतिहासी रूप से, दुनियाँ के बहुत कम्मे आबादी शहर में निवास करत रहल बा, हालाँकि, पछिला दू सदी में शाहीकरण अतना तेजी से भइल बा कि अब बिस्व के लगभग आधा से बेसी जनसंख्या शहरन में निवास करत बा। एह घटना के बिबिध परभाव सभ में बैस्विक सस्टेनबिलिटी पर दबाव भी एगो प्रमुख चिंता के बिसय बाटे। आज्काल्ह के शहर सभ में आमतौर पर में शहर भा कोर एरिया, मेट्रो एरिया आ आसपास के कम्यूटर जोन होला। आसपास के लोग रोजगार से ले के बिबिध मकसद से शहरन के ओर खिंचाव महसूस क्र रहल बा आ शहर में बस रहल बा। बैस्वीकरण के एह जुग में आ कम्युनिकेशन के साधन देख के इहो देखल जा रहल बा कि शहर सभ आपस में बहुत ऊँच डिग्री तक कनेक्टिविटी वाला हो चुकल बाड़ें।\nपटना, दिल्ली, मुंबई, कोलकाता, चेन्नई, बंगलौर आ हैदराबाद निअन कुछ शहर भारत देश के प्रमुख शहर सभ में गिनल जालें।\nशहर के आमतौर पर अइसे परिभाषित कइल जाला कि जवन आबादी वाला इलाका गाँव चाहे कसबा (टाउन) से बड़ होखे, मने की बेसी जनसंख्या वाला होखे, शहर (सिटी) कहाला। हालाँकि, कस्बा आ शहर के बीचा में, मने कि टाउन आ सिटी के बीच, कौनों बिसेस परिभाषा वाला अंतर ना बा आ इनहन के इस्तेमाल अदल-बदल के भी होखे ला। इंटरनेशनल रूप से पूरा दुनियाँ में कौनों निश्चित पैमाना भी ना बा कि केतना जनसंख्या वाली बस्ती शहर कहाई। उदाहरण देखल जाय तब घाना में 5,000 आबादी, अर्जेंटीना में 2,000 के आ न्यूजीलैंड में 1,000 के जनसंख्या के कम से कम होखल जरूरी बा जबकि स्वीडन नियर देस में 200 लोग के आबादी भी अगर एगो छोट जगह पर लगे-लगे रह के एक बस्ती के रूप में बसल होखे शहर कहा सके ला।\nभारत में जनगणना बिभाग, जनगणना के रपट में, देहाती आ शहरी इलाका के रूप में बिभाजन करे ला जहाँ शहरी इलाका कहाए खाती या टेम्पलेट ओह बस्ती में नगर निगम, नगरपालिका, कैंट इत्यादि होखे; 5,000 से बेसी आबादी, 75 परसेंट से बेसी जनसंख्या गैर-खेती के काम में, आ 400 प्रति किमी से बेसी जनघनत्व होखे; एकरे अलावा नगर पालिका इत्यादि बिधिक एरिया के आसपास के सटल इलाका जे भले गाँव के रूप में दर्ज होखे बाकी शहरी सुबिधा सभ मौजूद होखे।\n↑ "City | Definition of City by Merriam-Webster". Merriam-webster.com. 2018-09-16. पहुँचतिथी 2018-09-22.\n↑ James, Paul; with Magee, Liam; Scerri, Andy; Steger, Manfred B. (2015). Urban Sustainability in Theory and Practice: Circles of Sustainability. London: Routledge. .\n↑ "Definition of CITY". www.merriam-webster.com (English में). पहुँचतिथी 25 फरवरी 2019.\n↑ R.J. Johnston (15 April 2013). City and Society: An Outline for Urban Geography. Routledge. पप. 13–. ISBN 978-1-135-67464-9.\n↑ Joseph P. Stoltman (20 October 2011). 21st Century Geography. SAGE. पप. 291–. ISBN 978-1-4129-7464-6.\n↑ "कुछ कांसेप्ट आ परिभाषा" (PDF). censusindia.gov.in. जनगणना बिभाग, भारत सरकार. पहुँचतिथी 25 फरवरी 2019.\n"https://bh.wikipedia.org/w/index.php?title=शहर&oldid=700591" से लिहल गइल\nएह पन्ना पर आखिरी बेर संपादन 18 नवंबर 2021 के 18:25 बजे भइल रहल।


कहे खातिर सभे केहू आपन, आपन कहाए वाला के बा – टटका खबर\nमुलायम सिंह यादव के पारिवारिक बाकिर समाजवादी नाम से जानल जाए वाला गोल सपा में गुटबाजी के कवनो सीमा नइखे लउकत. कहे खातिर सभे केहू आपन, आपन कहाए वाला के बा, जइसन हाल हो गइल बा सपा में अखिलेश यादव के. जवन नेता चाचा शिवपाल सिंह यादव से लड़ाई में अखिलेश का साथे लउकले ओह लोगन के सपा से निकाल बाहर क दीहलन चाचा शिवपाल सिंह यादव आ भतीजा अखिलेश यादव के मन मसोस के रह जाए पड़ल बा.\nआजु फेरू एलान हो गइल कि मुख्तार अंसारी के गोल कौमी एकता दल के सपा में मिला लीहल गइल बा. शिवपाल सिंह यादव के हाथ में खेलेला मजबूर हो गइल मुलायम सिंह यादव एकरा पर आपन सहमति दे दीहले बतावल जात बाड़ें. शिवपाल सिंह यादव त इहो कहत बाड़ें कि अखिलेशो एह से सहमत बाड़ें. बाकिर सभे जानत बा कि पिछला बेर जब एह बाति के एलान भइल रहुवे त अखिलेश भड़क गइल रहलन. अब दुबारा फेरू कौमी एकता दल के सपा में मिला लेबे के एलान भइल बा बाकिर अखिलेश खुल के कुछ नइखन कहि सकत.\nकहे वाला त इहो कहत बाड़ें कि बाप बेटा के मन मुटाव अतना बढ़ गइल बा कि एह नवरात में अखिलेश अलगा रहल शुरू क दीहें. अबहीं ले ऊ मुलायम सिंह के ओह आवास में उनुका साथही रहत रहलन जवन पूर्व मुख्यमंत्री होखला का चलते आवंटित भइल रहुवे. अखिलेश यादव मुलायम सिंह यादव के पहिलका मेहरारू से बेटा हउवन.\nTags: अखिलेश यादव, मुलायम सिंह यादव\n«« बिहार बोर्ड ऑनलाइन कराई सगरी प्रक्रिया\nगोपालगंज के कुचायकोट में एगो व्यापारी के छुरा से गोद गोद के हत्या »»


टटका खबर, 28 फरवरी 2017, मंगल – टटका खबर\nभारत रत्न आ आजाद हिन्दुस्तान के पहिलका राष्ट्रपति डॉ. राजेन्द्र प्रसाद के 54वीं पुण्यतिथि के अवसर पर आजु उनुका के सरधा से याद कइल गइल आ देश में कई जगहा कार्यक्रम में उनुका के श्रद्धांजलि दीहल गइल. पटना के बांसघाट प राजकीय समारोह में बिहार के राज्यपाल रामनाथ कोविंद आ मुख्यमंत्री समेत अनेके खासमखास लोग शामिल भइल. राजेन्दर बाबू के जनमस्थली जीरोदेई में श्रद्धांजलि सभा के आयोजन भइल.\nबिहार के मुख्यमंत्री नीतीश कुमार आजु विधानसभा में पेपर लीक मामिला के सीबीआई से जाँच करावे के मांग माने से मना क दिहलन. कहलन कि एह मामिला के जाँच स्पेषल टास्क फोर्स बढ़िया से करत बिया. जबकि विपक्ष आ बिहार के आईएएस पदाधिकारी चाहत बाड़ें कि जाँच सीबीआई से करावल जाव. एह मुद्दा प तकरार का चलते आजु विधानमंडल के दूनू सदन के कार्यवाही में बाधा पड़ल.\nबिहार में पंचायतन में खाली हो गइल 2600 जगहन के भरे खातिर उपचुनाव आजु मंगल करावल गइल. एह में मुखिया के 8 गो, सरपंच के7गो, पंचायत समिति सदस्य के 13 गो आ जिला परिषद के एगो सीट शामिल बा. बाकी सीट वार्ड मेंबर, पंच वगैरह के सीट शामिल बा. वोटिंग शान्ति से हो गइल आ 56 फीसदी वोटर आपन वोट डललन. गिनिती2मार्च के करावल जाई.\nकाल्हु बुध का दिन से बिहार बोर्ड के मैट्रिक परीक्षा शुरु होखे जात बा जवना के ठीक से करावे ला सगरी तइयारी क लीहल गइल बा. करीब 18 लाख विद्यार्थी एह इम्तिहान में शामिल होखे वाला बाड़ें.\nपूर्वोत्तर रेलवे ने गोरखपुर-गोण्डा अउर गोरखपुर-कटरा-रामघाट हाल्ट रेल खण्ड प जांच अभियान चलाके बिना टिकट ट्रेन में सफर करत 189 लोगन के पकड़लसि आ ओह लोग से बतौर जुरमाना अस्सी हजार रुपिया वसूललसि.\nबलिया के नरही इलाका के लड्डूपुर गाँव के एगो बूढ़ अतवार का रात खाना खइला का बाद सूते ला डेरा खातिर निकललन. बाकि उनुकर लाश सबेरे एगो आम के पेड़ प में लटकत मिलल. खुदकुशी भा खून के एह मामिला के कारण पता नइखे चलल.\nबलिया के गड़वार इलाका बिजली के तार काटे वाला दू गो चोर बिजली के खम्भा गिरला से दबा गइलें आ एगो चोर के मौत ठाँवे प हो गइल जबकि दोसरका के खराब हालत में अस्पताल जहुँपावल गइल जहाँ ओकरो मौत हो गइल.\nबिहार में शराब बंदी लागू बा. आजु सबेरे सारण जिला पुलिस बनियापुर इलाका के नउवां गाँव से एक ट्रक विदेशी शराब जब्त कइलसि आ एह धंधा में लागल तीन गो तस्करन के गिरफ्तार क लिहलसि.\nउत्तर प्रदेश के विधानसभा चुनाव के छठवां आ आखिरी सतवाँ चरण के चुनाव ला प्रचार के काम धुँआधार जारी बा. छठवां दौर के वोटिंग4मार्च का दिने महराजगंज, कुशीनगर, गोरखपुर, देवरिया, आजमगढ़, मऊ आ बलिया में होखे बाला बा जबकि 8 मार्च का दिने गाजीपुर, वाराणसी, चन्दौली, मिर्जापुर, भदोही, सोनभद्र, आ जौनपुर में होखे वाला बा.\nTags: आजमगढ, उपचुनाव, कुशीनगर, गाजीपुर, गोरखपुर, चन्दौली, जौनपुर, डॉ. राजेन्द्र प्रसाद, देवरिया, पंचायत, पुण्यतिथि, बलिया, बोर्ड परीक्षा, भदोही, मऊ, महराजगंज, मिर्जापुर, वाराणसी, विधानमंडल, शराब बन्दी, सोनभद्र


भोजपुरी विशेष - चलत फिरत कहानी रहलें नेउर मामा\nगांव में अइसन कई गो कैरेटक्टर होला जेके बुलाइल ना जा सकेला.\nगांव अउर बचपन के स्मृति कुछ अइसन होला जवन भुलइबे ना करेला. गांव में अइसने एक व्यक्ति के कहानी जवन आवत रहला हां त लागत रहल हा कि कहानी आ गइल. चलत फिरत कहानी के रेखाचित्र\nLast Updated: December 18, 2020, 3:42 PM IST\n‘एगो राजा रहलन. उन पर विपत्ति पड़े वाली रहे. जब बखत आईल त विपत्ति राजा की घरे गईल आउर उनसे कहलस की, ‘ये राजा! हम तोहरा पर पड़ब.’ राजा कहलन की अबहीं मत पड़ा. हम घरे अकेले हईं. रानी गरभ में हईं. उनकरा के केहू देखे वाला ना बा. एतना कहिके राजा लोटा उठवलन आउर पोखरी की तरफ चल गईलन. लेकिन विपतिया ना मानल. ओकर समय आ गईल रहे. उ राजा पर पड़ गईल. ओकरी बाद राजा क कुल बिलाए लागल. ओह दुःख के कहवइया गाके सुनावे- ‘हथिया मरे हो रामा ओही हथिसरवा हो’, घोड़वा लवंगिया के डाढ़ जी. राजा मरे हो रामा पोखरी की भिटवा हो, रानी मरेलीं गजओबर जी. बहिनी के ले हो गईलें बंशी क राजा हो, भईया .........’\nये भी पढ़ें : पीड़िया के भोजपुरी गीत - कवन फूलवा फूलेला अधि अधि रे रतिया\nसुनबा तू सुनबा हो भईया. . .\nचार-पांच दशक पाहिले क बात ह. तब इ गीत गावे वाली आवाज़ के पूरा गांव चिन्हत रहे. राती क जब कुकुर आउर सियार छोड़ के सब सुत जाय. कहीं-कहीं से झींगुर आवाज़ आवे लागे. असमान में तनी हवा आउर कुहेसा छा जाय. चाँद-तारा कहीं कुछ ना देखाय. तबो नेउरा मामा क इ अवाज़ लोगन के रजाई से बहरे निकाल लियावे. खेती किसानी/चारा-पानी में दिनभर लागल रहे वाला किसान क थकान छूमंतर हो जाय. गांव क लोग अपने के रोक ना पावें. पूस की जाड़ा में भेड़ीहवा कमरा लेके आ जायं आउर रात भर नेउरा मामा क किसा चले. नेउर एगो कान पर हाथ क गदोरी लगा के, मुंह के उपर क के तनी लमहर तान लें आउर गावें.....‘सुनबा तू सुनबा हो भईया बटोहिया हो ना, भईया पति मोरा गईलें परदेशवा हो ना, भईया भेजलन ना एकहू सनेसवा हो ना, भईया.....’\nनेउर माम कहास\nनेउर मामा कहनी ना सुनावें, कथा के जिए लागें. अईसन लगे जईसे कि किसा क घटना सम्हने होत बा. उनकी अवाज़ में एतना भराव आउर अकर्षन रहे कि सुने खातिन केहू के बोलावे ना जाए के परे. नेउर मामा के अयिले क खबर गांव में जेठ की आग मतीन फयिल जाय. जेके जनकारी ना मिले ओकरा के रात में नेउर क अवाज़ बोला लियावे. किसा की बीच में कवनो अड़चन ना आवे, लईका/छेहर हल्ला ना करें, केहू घर से गोहरावे ना आवे, एहीसे किसा क बईठकी रात में होखे. दूसरी पहर से शुरू होखे त भोर ले चले. लईकन के राती क किसा सुनले क अनुमति ना रहे. खाली बुढ़-पुरनियन क जुटाव होखे.\nकहनी शुरू भईले से पहिले कह देहल जाय कि जेके बहरे-भीतर जाए के होखे उ घूम आवे. बाद में शुकवा देखले की पहिले केहू हिली नाही. केहू क पेट ख़राब रहे त उ दरवाजा की पास बईठे. सुरती खाए वाला थूक घोंट लें, लेकिन उठे नाहीं. नेउर के नराज भईले क डर रहे. हमहन की होश में नेउर एक बेर नराज़ भईल रहलन. गांव से चारगो जबान क धनी लोग उनकरा के मनावे गयल रहलन. बहुत मिन्नत कईले पर उ राजी भयिलें.\nनेउर लईकन के बहुत माने. दिनभर केहू न केहू क लईका कान्ही पर टांग के घूमें. कहें- ‘असली देवता इहे हवन स. बिना सुवारथ के प्रीत वाला. असली गियानी इहे हवन स. आपन-पराया पहिचाने वाला.’ हमरी मतीन लईका उनके ‘नेउर तोहर कय दांत, कगो-टूटल, कगो बाकी’ कह के दिन भर चिढ़ावें. लेकिन उ कबों कवनो लईका के कुछ ना कहें. बस एतने कहें- ‘अरे नाती. मिला तब बतायिला.’ लेकिन कबो उ केहू के ना बतावें. इ ‘बतावल’ उनकर जुमला रहे. राती क लईकन के कहनी सुने ना जाए दें. एसे की लईका बेर-बेर उठ के बहरे जायं. अयिले-गईले से कथा क उतार-चढ़ाव टूटे लागे. नेउर कहें- ‘इ ससुर लईका ह की बानर. का घड़ी-घड़ी आवत-जात हवे रे.’ लेकिन एसे अधिका नेउर कबो कवनो लईका के ना बोलें.\nनेउर के कवनो लईका ढेर परेशान करे त उ कहें कि ‘अरे हम तोहार मामा हईं न. मामा के परेशान ना कईल जाला.’ तब लईका कहें की, ‘नाहीं! तू बुढ़वन क मामा हवा. एहिसे खाली उनहने लोगन के कहनी सुनावेला. जब लईका ढेर शिकायित करे लगें त नेउर मामा एक दिन सांझी क गांवभर की लईकन के लेके बईठ जायं कहनी सुनावे. लईका खुश. एसे की जबले कहनी चले तबले कवनो लईका क घर वाला ओके बोलावे ना जाय. नेउर के नराज भईले क डर रहे.\nबच्चा आ बूढ़ दूनो के कहानी\nआज जब पीछे मुड़ के देखल जाला त समझ आवेला की नेउर क पासे दुगो तरह क कहनी होखे. बड़-बूढ़ की कहनी में जीवन जियले आउर विकट परिस्थिति से लड़ले क हौसला रहे. ‘मेहनत क फल मीठा होला’- उनकरी कहनी में इ गियान छिपल रहे. एकरा के आज साहित्य आउर सनीमा में ‘आदर्श’ कहल जाला. जबकि लईकन की कहनी में हंसी-ठिठोली, उत्साह क बात रहे. ओकरा में हमेशा प्रेरना देवे वाली बात रहे. नेउर बतावें कि ‘कईसे जंगल में रहे वाला एगो गरीब लईका शेर से बाज गयल आउर ओकरा के उठा के पटक दिहलस.’ इ बात कहत समय नेउर क हाथ-पांव अईसे चले जईसे सच में कुश्ती होत होखे. उ कहनी एतना उत्साह में कहें की लईका रोमांचित हो जायं. घरे गईले पर लईका खुद कहनी सुनावें लागें. नेउर क एगो कहनी लईकन के एतना प्रभावित क दे.\nअंगरेजन जइसनर रूप\nनेउर अंगरेज मतीन भुंवर रहलन. छोटी-छोटी आंख रहे. एतना छोट कि लगे जईसे की देखे खातिन बहुत मेहनत करेके परत ह. उनकर असली गांव कहां रहे? केहू के ना पता. उनकरी घर-परिवार की बारे में केहू पूछे त उ नराज हो जायं. ओह दिन खाना ना खायं. मन से बहुत उदास हो जायं. उनकर कुछ कहनी अयिसनो रहे जेके सुनके लागे की उनकर आपन जीवन कहनी में रचल बसल ह. कहे में उ हसल/रोवल/गावल एक समान करें. अयिसहीं लईकन क कहानी कहत समय लगे कि उ आपन बचपन जियत हवें. रोवत लईकन के हंसा दें. खुद रोवे लागें. येह हिसाब से बहुत बड़हर कलाकार रहलन. उनकी कहनी के बुझले पर लागेला की उ मनई क मनोभाव देख के कहनी कहें. इ सामान्य बात ना ह की गवईं मनई क केहू मन पढ़ ले. उनकी सुख-दुख के अपनी कहनी में उतार ले. आपन सुख-दुख उ कहनी में अईसे रखें की केहू के कुछ पता ना चले.\nदुनिया क जेतना महान साहित्य ह उ जीवन क गहराई बतवले खातिन जानल जाला. आज रहतन त नेउर क गुन ढेर आगे बढ़ल रहत. एसे की नेउर में जवन समझ आउर समर्पन रहे उ बिरले लोगन में होखे ला. नेउर क घर-गांव परिवार बहुत बड़हर रहे. उ एह गांव से ओह गांव घूमें आउर कहनी उनकी संग्हे जाय. ओहीके जिएं. कबहूं कुछ आउर ना कईलें. उ कथा क वाहक रहलन.\nअउर नेउर मामा खुदे कहानी बन गइने\nएक बार कहनी कह के गईलन त उ वापस ना अईलन. गांव क लोग कुछ दिन इंतजार कईलन फिर उनकर खोज शुरू भईल. एह गांव से ओह गांव. जहां-जहां उनकर कहनी गईल रहे, उहां-उहां खोज भईल. कई कोस ले की गांव में जाके पूछ-ताछ कईलन जा. लेकिन नेउर एगो कहनी की तरह एह गांव से ओह गांव आगे बढ़त गईलन. खोजे पूछे वाला लोग थक हार के घरे आ गईलन. इ मान लिहलन जा नेउर अब कहनी बन गईलन.


धूमधाम से मनल स्मृति सिन्हा के जनमदिन – Anjoria\nभोजपुरी सिनेमा के सुपरहिट अदाकारा स्मृति सिन्हा के जनमदिन पिछला दिने मुंबई के जुहु का “द स्काई लाउन्ज, शीशा गोल्ड” में फिल्म जगत के खासमखास लोग का बीच केक काट के धूमधाम से मनावल गइल. एह मौका पर बधाई देबे पहुँचल सितारा लोग स्मृति के जनमदिन के शुभकामना दिहलें आ जम के ठुमको लगवले.\nबधाई देबे वालन में खास रहलें मशहूर कोरियोग्राफर गणेश आचार्या, सुपरस्टार रविकिशन, जुबली स्टार दिनेशलाल यादव ‘‘निरहुआ’’, महानायक कुणाल सिंह, निर्माता अभय सिन्हा, आलोक कुमार, सुजीत तिवारी, राजकुमार पाण्डेय, विमल कुमार, हैरी फनार्डिंस, प्रेमांशु सिंह, अनिल अजिताभ, दिनेश यादव, प्रवेशलाल यादव, हीरा सरोज, पप्पु खन्ना, रिक्की गुप्ता, खलनायक अवधेश मिश्रा, विकास सिंह, विजय यादव, उमर खान, अभिनेत्री पाखी हेगड़े, शुभी शर्मा, संगीता तिवारी, जे. नीलम, मेहनाज, उदय तिवारी, आदित्य ओझा, प्रदीप पाण्डेय, प्रणव वत्स, अजितेश गौरव, अभिषेक अग्रवाल, नितिन अरोड़ा वगैरह.\n(उदय भगत आ प्रशांत निशांत के अलग अलग रिपोर्ट से)\nएकही दिने तीन गो फिलिम रिलीज भइली स अंजना सिंह के


एगो यादव जी लड़का पसंद बा | Ajeet Anand , Neha Raj | Ego Yadav Ji Ke Laika Pasand Ba | Bhojpuri Video 2022 - भोजपुरी लहर\nHome » Videos » एगो यादव जी लड़का पसंद बा | Ajeet Anand , Neha Raj | Ego Yadav Ji Ke Laika Pasand Ba | Bhojpuri Video 2022\nअजीत आनंद और नेहा राज का भोजपुरी गाना ‘एगो यादव जी के लईका पसंद बा’ रिलीज हुआ। अजीत आनंद अउर नेहा राज के ई गाना गवले बानी। गीत के बोल लिखले बानी कृष्ण जिया. संगीत प्रस्तुत कइले बाड़न श्याम सुन्दर. एह वीडियो के निर्देशक हउवें चंदन अभिषेक . काजल राज एह वीडियो गाना में अजीत आनंद के संगे देखाई देतारे। ई वीडियो गाना आदिशक्ति फिल्म्स द्वारा 23 मई 2022 के रिलीज कइल गइल बा।\nAadishakti Films presents new latest Bhojpuri song 2022 ‘Ego Yadav Ji Ke Laika Pasand Ba’ by Ajeet Anand & Neha Raj.\nAjeet Anand & Neha Raj’s Bhojpuri song ‘Ego Yadav Ji Ke Laika Pasand Ba’ is released. Ajeet Anand & Neha Raj has sung this song. Krishna Jiya has written the lyrics. The music is rendered by Shyam Sundar. This video is directed by Chandan Abhishek . Kajal Raj is seen with Ajeet Anand in this video song. This video song is released by Aadishakti Films on 23 May 2022.\nअजीत आनंद और नेहा राज ने इस गाने को गाया है।. गाने के बोल कृष्णा जिया ने लिखे हैं।. संगीत श्याम सुंदर ने दिया है।. यह वीडियो सॉन्ग आदिशक्ति फिल्म्स द्वारा 23 मई 2022 को रिलीज किया गया है. इस वीडियो का निर्देशन चंदन अभिषेक ने किया है।. इस वीडियो सॉन्ग में काजल राज अजीत आनंद के साथ नजर आ रही हैं..\nएगो यादव जी लड़का पसंद बा भोजपुरी लिरिक्स\nEgo Yadav Ji Ke Laika Pasand Ba Lyrics English\nEgo Yadav Ji Ke Laika Pasand Ba Details\nSong एगो यादव जी लड़का पसंद बा / Ego Yadav Ji Ke Laika Pasand Ba\nSingers Ajeet Anand & Neha Raj\nLyrics by Krishna Jiya\nVideo Director Chandan Abhishek\nArtists Kajal Raj, with Ajeet Anand\nEgo Yadav Ji Ke Laika Pasand Ba Song Meta Information\nEgo Yadav Ji Ke Laika Pasand Ba Video\nदेखिए ‘एगो यादव जी लड़का पसंद बा’ का वीडियो\nAlbum – एगो यादव जी लड़का पसंद बा\nVideo Director – Chandan Abhishek\nChoreographer – Raja Babu\nEgo Yadav Ji Ke Laika Pasand Ba FAQs\n‘एगो यादव जी लड़का पसंद बा’ गीत के बोल किसने लिखे?\nगाने के बोल कृष्णा जिया ने लिखे हैं।\n‘एगो यादव जी लड़का पसंद बा’ गीत के गायक कौन हैं?\nअजीत आनंद और नेहा राज ने इस गाने को गाया है।\n‘एगो यादव जी लड़का पसंद बा’ गीत के निर्देशक कौन हैं?\nइस वीडियो का निर्देशन चंदन अभिषेक ने किया है।\n‘एगो यादव जी लड़का पसंद बा’ गाने में कौन से अभिनेता/अभिनेत्री हैं?\nइस वीडियो सॉन्ग में काजल राज अजीत आनंद के साथ नजर आ रही हैं.\n‘एगो यादव जी लड़का पसंद बा’ गीत के लिए संगीत किसने दिया?\n‘एगो यादव जी लड़का पसंद बा’ गाना कब रिलीज़ हुआ?\nयह वीडियो सॉन्ग आदिशक्ति फिल्म्स द्वारा 23 मई 2022 को रिलीज किया गया है\nPrevious आई लव यू लिखल बा | Pramod Premi Yadav | I Love You Likhal Ba | Bhojpuri Video 2022


Covid 19 pandemic Updates indian Economy Continuously going Down Bhojpuri - Bhojpuri में पढ़ें- महमारी में बुनियाद बिगड़त बा... – News18 हिंदी\nआज क जवन हालत बा, ओकरा में केहू क कवनो दोष नईखे. येह महमारी में सब सही रहे, लोग इहे दुआ करत बा आउर जेकरा से जेतना सपरत बा, उ ओतना कोशिश करत बा. लेकिन कहीं-कहीं कोशिश कम बुझात बा. आप इ सोचीं की जब कवनो नेता क भाषण सुने खातिन जनता जुटत हिय त लईकन के इ लगत ह कि स्कूलवो खोल देतन लोग त ठीक रहत.\nLast Updated : January 18, 2022, 17:06 IST\nwritten by :रामाशंकर कुशवाहा\nलईका कहत हवें की खेलले कुदले क जगह बा ना. स्कूल खुलत ना बा. घरे टीबी देखे के मिलत ना बा. अब आपे बतावा की हमहन क का कयल जाव. जाड़ा में त आउर फजीहत बा. नीब आउर अमराई पर चढ़ के कलास लेवे के परत बा. जमीन पर त नेटवरकवे गायब बा. अब आपे सोचीं की पूस की जाड़ में एतना झमेला मोल ले के लईका कईसे पढ़िहें सो?\nअब सबसे जरूरी बात. छोटहन लईकन खातिन आउर दिकत बा. जईसे की बड़ लईका त नीब पर चढ़ के चाहे अमराई में जाके कवनो पेड़ पर चढ़ के पढ़ लेत बाड़न सो लेकिन इ कुल छोटका लईकवा, जवनन के पेड़ चढ़ले क उमर ना बा, उनहन के बड़हर संकट बा. पेड़ चढ़ ना जाई, घरे नेटवरक बा ना. अब येह लईकन का होई. उनहन क त बुनियाद बनवले क बखत रहल ह. बुनियाद ना बनी त फिर आगे क त ममलवे अटक जाई. अब आपे बतायीं कि ओह लईकन के जवाब के देई. उ सवाल केकरा से पूछे जयिहन. चुनाव में उ वोटर त हवन नाहीं कि उनकर समस्या मुद्दा बनी. अब उनकी बारे में के सोची?\nबात इ बा की इ कहले क मामिला ना ह. सरकार/नियम बनावे वालन के खुदे सोचे के चाही की जरूरी का बा. आप सब त जानीला की जवना समाज में शिक्षा क हालत ठीक ना ह उहाँ केतना बुरा हाल ह. जईसे कि मध्यएशिया के कईगो देश अईसन हवन सो कि उहाँ प्राकृतिक संपदा गजायिल हिय लेकिन ओकरा क उपयोग कईले क तरीका केहू की पास ना ह. ओकर कारण इ ह कि शिक्षा की आभाव में पीढ़ी आपस में लड़-मर के ख़तम होत हिय. उनके इहो ना पता ह कि उनकरी पास एतना संसाधन ह कि लड़ले क जरूरते ना ह. ओकर सही उपयोग करें आउर जीवन के आनंद मंगल से जियें. इ बात त उ तब न सोचिहें जब उनकर बुनियाद सही पड़ी. बाकी त नासमझी में अदमियो जनावर से कम होला.\nभारत देश बहुत शांति आउर सुकुन से जिए वालन क देश ह. इहां क लोग ढेर आपाधापी में ना पड़तन. एसे इहां कम शिक्षा रहले की बादो कवनों अईसन हिंसक मामला ना बनल. लेकिन अब नईकी पीढ़ी पहिले की अदमी मतीन ना ह. ओकर आपन सोच आउर जरूरत हिय. दुनिया भर की अदमी के उ लोग देखत आउर समझत हवें. अब उनहन लोगन क सोच आउर जरूरत सीमित ना ह. समय से दिशा ना देखावल गयल त लईकन के भटकत देरी ना लगी.\nदुनिया भर में जेतना देश अपनी भित्तर की समस्या से परशान हवें उहां की बारे में खोजे वाला बतावत हवन कि समय की संग्हे चलल कवनो गलत ना ह. लेकिन आप जमीन ना भुलाये के चाही. जहां सामाजिक जीवन से लोग अलग हो जात हवन उहां कवनो तरह क शांति आउर स्थिरता ना ह. अब जब उहां पानी कपार की उप्पर से निकले लागल ह त सरकार आउर बुद्धिमान लोग उहां की नवछेडियन क गलती बतावत हवन आउर उनहन के सुधरले की नाम पर आपन काम चलावत हवें. इहां हम फिर उहे बात कहत हईं कि आप जमीन पर समाधान ना खोजब त आगे चलके कहीं ठिकाना ना मिली. बुनियाद बिगरल त आगे आप कोशिश करत रहा, कुछ सही होई नाहीं.\nअबहीं महमारी चलत बा. अयिसना में इ सरल ना ह की पढ़ाई-लिखाई आउर सेहत, सब सही चले. बिना जोखिम क कुल आगे बढ़े. सब खुशो रहे. इ कुल एक संग्हे त होई ना. केहू खुश होई, केहू नराज होई. केहू साथ देई त केहू विरोध करी, इ कुल हमेशा लागल रहे के ह. जरूरत ह एह समय कुछ ठोस कदम उठवले क. पीढ़ी ना बिगरे, एह खातिन बहुत जरूरत ह कि सबकी बीच में एगो रस्ता निकले. बुनियाद बिगड़ल त ओकरा के सम्हारे में ढेर मेहनत लगी. जवन मेहनत आउर खरचा मामला बिगड़ले की बाद होई, ओकरा के अबहियें कईले क जरूरत ह. नहीं त जवन हालत बा न, ओके देख के इ लगत ह कि एहितरे चलत रही त एगो पीढ़ी ख़राब हो जाई.\nजवनी देश की अबादी क पचहत्तर प्रतिशत जवान लईका हवें उहां तीन साल लगातार न पढ़ाई होई, न परीक्षा होई आउर न आगे कवनो उम्मीदे देखाई देई, त वोह देश की नवछेड़ियन क का हाल होई. येह बात के आप सोचीं की आप की सम्हने कवनो नवछेड़िया आवे आउर इहे पूछे कि ईसन हालत में हमके का करे के चाही त आप का बतायिब. आउर इ बात आप के पता ह कि आप ना बतायिब तबो उ कुछ न कुछ करी जरुर. अब अईसन में उ गलत आउर सही क अंतर क पायी, एकर संभावना हमके कम देखात हिय. एसे हमके इ लागत ह कि जईसे कुल काम होत ह वोसहीं पढ़ाई आउर रोजी-रोजगार सिलसिलो चलत रहे के चाही.\nअईसन महमारी आवे चाहे हरीबिमारी आवे, जीवन त ना न रुकत बा. आप देखीं की कहीं आधी अदमी बुला के त कहीं पूरा अदमी बुला के काम होत ह. पराईवेटो में आप देखीं की कहीं घरे से काम होत ह, कहीं जाके काम होत ह. मतलब की कहीं काम ना रुकल ह. जईसे महमारी कमजोर पड़त हिय, वोईसे काम चल निकलत ह. लेकिन पढ़ाई आउर इम्तिहान रुक गयल ह. लईकन के इ बुझाये लागल ह कि हमहन क कवनो सुनवाई ना ह. उनहन के लागत ह दुनिया भर क देश अपनी लईकन की बारे में सोचत हवन सो लेकिन इहां कुल बंद क के लोग चल गयल ह आउर भुला गयल ह कि एकरा के खोले के हवे.\n(रामाशंकर कुशवाहा वरिष्ठ पत्रकार हैं, आलेख में लिखे विचार उनके निजी हैं.)\nTags: Bhojpuri Articles, Bhojpuri News, COVID 19\nFIRST PUBLISHED : January 18, 2022, 17:06 IST


प्रचारक समरजीत के बेटा के शादी – Anjoria\nजानल मानल फिल्म प्रचारक-पत्रकार समरजीत के बेटा आ भोजपुरी फिलिमन के मशहूर लेखक-निर्देशक कुमार विकल के भतीजा गौरव उर्फ राजा के शादी पिछला दिने रानी का संगे धूमधाम से बिहार के वैशाली में भइल.\nवधु का स्वागत में एगो समारोह मुजफ्फरपुर में भइल जवना में सिनेमा भोजपुरी के वरिष्ठ कलाकार विजय खरे, उदय भगत, रंजन सिन्हा, राजू यादव, निर्देशक कमर हाजीपुरी, निर्माता डा. उदय शंकर, आमोद बैठा, विशाल आनंद, डा. महेश कुमार, संजीव कुमार सुमन, विकास आनन्द, दीपक कुमार, डा. जगदीश प्रसाद, सुधीर कुमार, सांसद कैप्टन जय नारायन निषाद के पी.ए. हरि शंकर भारती वगैरह अनेके गणमान्य लोग आइल आ वर वधू के आशिर्वाद दिहल.


विराट भट्ट सिक्सर मरलें – Anjoria\nएक्शन स्टार विराज भट्ट मरले बाड़न. अलग बात बा कि क्रिकेट में ना, बलुक सिनेमा का परदा पर. एह साल विराज के छह गो फिलिम रिलीज भइली सन आ सफलता के रिकार्ड बनवली स. एह फिलिमन में ‘जानवर’, ‘जान तेरे नाम’, ‘भाई जी’, ‘दुर्गा’, ‘मर्द तांगेवाला’ अउर ‘हिम्मतवाला’ विराज के राज दर्शकन के दिल पर बना दिहले बाड़ी स.\nविराज भट्ट के आवेवाली फिलिमन में ‘अंतिम तांडव’, ‘आंधी तूफान’, ‘कर्जा माटी के’, ‘प्यार करेला हिम्मतवाला चाही’, ‘दबंग मोर बालमा’, ‘मैदान ए जंग’ आ ‘लड़ब मरते दम तक’ फिलिमो में इनकर जलवा देखे के मिली.\nबिहारी रिक्शावाला से मजनू मोटरवाला बन गइलें संजय पांडे


चावल के पापड़ बनाने की विधि इन हिंदी बताये? » Chawal Ke Papad Banane Ki Vidhi In Hindi Bataye - Download the Vokal App\nचावल के पापड़ बनाने की विधि इन हिंदी बताये?...\nदोस्तों अगर आप चाहते हैं कि आपका जो प्रश्न की चावल के पापड़ बनाने की विधि आप जानना चाहते हैं तो मैं आपको बताना चाहूंगा कि आप सबसे पहले क्या करें कि चावल को को आप ले मिक्सर में पीस लें और उसको दिखा के पीछे चावल को अपनी यादें और उसको मिक्सी में पीस लें उसको जिला कर दें और जिला करने के बाद जब वह पूरी अच्छे से पेश आ जाएगा तो आप क्या करें क्या कुछ भूल जाएं कोई एक अच्छा सा प्लास्टिक का पेपर बीच हैं और धूप में उसको बीच है और उस पर जो भी सिर्फ आप देना चाहते हैं उस चावल का व्हाट्सएप आप दे और वह सिर्फ देने के बाद आपको धूप में सूखने दें वह जितना भी दिन देर तक धूप में सोचेगा उसके बाद अगर पूरी अच्छे से सुख जाएगा तो आप का पापड़ तैयार हो जाएगा दोस्तों एक बात का ध्यान रखिएगा दोस्तों क्या जिसमें मिक्सी में उसको पीछे है उसमें सबसे पहले आप नंबर जमाई महिला डाल सकते हैं उस बात के लिए दोस्तों को अपनी डाल सकते हैं अब चाहे थोड़ा कोई मसाला बीच में डाल सकते हैं जिससे आपका उसका पढ़कर स्वाद भी बन जाएगा धन्यवाद दोस्तों\ndoston agar aap chahte hain ki aapka jo prashna ki chawal ke papad banane ki vidhi aap janana chahte hain toh main aapko batana chahunga ki aap sabse pehle kya kare ki chawal ko ko aap le mixer me peace le aur usko dikha ke peeche chawal ko apni yaadain aur usko mixie me peace le usko jila kar de aur jila karne ke baad jab vaah puri acche se pesh aa jaega toh aap kya kare kya kuch bhool jayen koi ek accha sa plastic ka paper beech hain aur dhoop me usko beech hai aur us par jo bhi sirf aap dena chahte hain us chawal ka whatsapp aap de aur vaah sirf dene ke baad aapko dhoop me sukhne de vaah jitna bhi din der tak dhoop me sochega uske baad agar puri acche se sukh jaega toh aap ka papad taiyar ho jaega doston ek baat ka dhyan rakhiega doston kya jisme mixie me usko peeche hai usme sabse pehle aap number jamai mahila daal sakte hain us baat ke liye doston ko apni daal sakte hain ab chahen thoda koi masala beech me daal sakte hain jisse aapka uska padhakar swaad bhi ban jaega dhanyavad doston\nदोस्तों अगर आप चाहते हैं कि आपका जो प्रश्न की चावल के पापड़ बनाने की विधि आप जानना चाहते ह\nलिखे घर आप चावल के पापड़ बनाना चाहते हैं तो दिखे तो चावल ले लीजिएऔर पढ़ें\nचावल के पापड़ बनाने की विधि बताये\nआप ने प्रश्न किया है चावल के पापड़ बनाने की विधि तो सर्वप्रथम आपको चावलऔर पढ़ें


विश्व क्रांति के साहित्य - कम्युनिस्ट इंटरनेशनल के अभिलेखागार\nविश्व क्रांति के साहित्य\nकम्युनिस्ट इंटरनेशनल के अभिलेखागार\nLast revision 19. 06. 2016


बेतिया मेडिकल कॉलेज – टटका खबर\nबेतिया मेडिकल कॉलेज\nबिहार सरकार मुजफ्फरपुर के श्रीकृष्ण चिकित्सा महाविद्यालय के जिम्मा दे दिहले बिया कि प्राचार्य डॉ. डीके सिन्हा बेतिया मेडिकल कॉलेज के मॉनिटरिंग करसु जहवाँ एह साल से दाखिला शुरू होखत बा. एह साल बेतिया मेडिकल कॉलेज में पचास गो विद्यार्थियन के दाखिला होखे वाला बा आ देखे के बा कि सब कुछ मेडिकल कालेज का\nबेतिया के महारानी जानकी कुंअर अस्पताल के मेडिकल कॉलेज बनावे खातिर मेडिकल काउन्सिल के निरीक्षण दौरा होखे वाला बा. एह दौरा से पहिले अस्पताल में सगरी जरूरी प्रावधान पूरा करा लेबे खातिर जिला प्रशासन लागल बा. एही ला शनिचर का दिने जिलाधिकारी अस्पताल के दौरा कइलन आ अस्पताल प्रशासन के बता दिहलन कि अबकी कवनो